qundao/data-zh-poetry huggingface dataset:
游晋祠
作者：赵秉文
朝代：金

官闲屏骑从，意行无涧冈。青山尽处山口转，清溪宛与青山长。古城尚隔叔虞庙，水气先入单衣凉。溪行不十里，乔木森千章。灵泉万古流不竭，荡云沃日摇精光。素月落圆甃，青天入方塘。棹歌中流箫鼓发，击波惊起双鸳鸯。脚踏船舷掖两生，明月照我欹巾裳。两生为我歌，与子嚼一觞。兴来洒墨三四行，使汝名似湛辈香。歌罢忽惆怅，欲归且徜徉。清风明月本自无尽藏，青山绿水何处非吾乡。世閒风波老可畏，物外日月初不忙。安得此溪化作百斛酒，狂吟大醉三万六千场。一朝忽骑赤鳞去，归来晋溪流水依旧空茫茫。
游玉泉山
作者：赵秉文
朝代：金

夙戒游名山，出郊气已豪。薄云不解事，似妒秋山高。西风为不平，约略出林梢。林尽湖更宽，一镜涵秋毫。披云冠山顶，屹如戴山鳌。连旬一休沐，未觉陟降劳。高谈到晋魏，健笔凌风骚。玉泉如玉人，用舍随所遭。何以侑嘉德，酌我玉色醪。
游箭山
作者：赵秉文
朝代：金

天风吹雪下平田，纷纷逐马银杯翻。马亦喜风摇玉环，兴来不觉过青山。青山可望不可攀，长河镜里开烟鬟。浮云不见山顶相，想是落日孤云间。箭山峰头望碣石，东南海水不可极。六龙宾日半海红，长鲸驾浪掀天白。万峰回合处，九折十三盘。一溪初入山百转，万壑度尽松声寒。老苔万古带石色，枯松倒植苍苔裂。石门划断一峰开，犹向云端眺青壁。不见长安许道宁。披麻谁绘倚天青。又无天上谪仙金銮客，削瓜咏此晴峦碧。眼前安得此突兀，想像造化初开辟。诗人以来几人到，只说终南与嵩少。他年骑鹤归蓬莱，仰天却笑箭山小。
游紫霞山
作者：赵秉文
朝代：金

共联尘外镳，薄游西山寺。夕照返河山，秋容满天地。霜风失故绿，颜色少姿媚。黄花似吾衰，红叶如人醉。病来不举酒，意得同此味。累然似空尊，酒尽同弃置。
游郤家泺二首
作者：赵秉文
朝代：金

山崦人家半夕阳，倚墙争看骑红妆。野泉自入他州界，古碣犹存旧姓乡。蛇出庙壖神古柳，牛寻沙泺憩柔桑。蝉声抵死催归骑，辜负亭阴一枕凉。水际林间杖屦香，纶巾野服道家妆。妇姑䌟纩欣同社，翁仲扶筇不出乡。拜跪使君嗟老大，逢迎地主问耕桑。今秋一饱天难必，且快新苗雨后凉。
游郤家泺二首·其一
作者：赵秉文
朝代：金

山崦人家半夕阳，倚墙争看骑红妆。野泉自入他州界，古碣犹存旧姓乡。蛇出庙壖神古柳，牛寻沙泺憩柔桑。蝉声抵死催归骑，辜负亭阴一枕凉。
游郤家泺二首·其二
作者：赵秉文
朝代：金

水际林间杖屦香，纶巾野服道家妆。妇姑䌟纩欣同社，翁仲扶筇不出乡。拜跪使君嗟老大，逢迎地主问耕桑。今秋一饱天难必，且快新苗雨后凉。
游醉翁亭
作者：赵秉文
朝代：金

一径入幽谷，磴迂景更延。阳光时翳竹，石色写冷泉。不见琅琊寺，心知白云边。残僧恋幽景，断臂初非禅。岁暮少风雪，回禄稍擅权。海内有此亭，夺去宁非天。中有不坏者，断碑犹宛然。逋民半吴越，过客多幽燕。树根落断崖，聊挂从军鞭。鸟啼空落日，野色愁寒烟。月上人归尽，山空水溅溅。
满庭芳
作者：赵秉文
朝代：金

天上殷韩，解羁官府，烂游舞榭歌楼。开花酿酒，来看帝王州。常见牡丹开候，独占断、谷雨风流。仙家好，霜天槁叶，秾艳破春柔。狂僧谁借手，一杯唤起，绿怨红愁。看天香国色，梅菊替人羞。尽揭纱笼护日，容光动、玉斝琼舟。都人士，年年十月，常记遇仙游。
满江红·上清宫蜡梅
作者：赵秉文
朝代：金
体裁：词

杰观雄楼，相照映、此花幽独。谁解识、蕊珠仙子，道家装束。蜡蒂紫苞融烛泪，檀心浅晕团金粟。渐蜂儿、展翅上南枝，风掀绿。落落伴，湖心玉。萧萧映，坛边竹。记月痕、曾上小栏干曲。输与能诗潘道士，梦为蝴蝶花间宿。向夜深、霜重不胜寒，骑黄鹄。
满江红·上清宫蜡梅
作者：赵秉文
朝代：金

杰观雄楼，相照映、此花幽独。谁解识、蕊珠仙子，道家装束。蜡蒂紫苞融烛泪，檀心浅晕团金粟。渐蜂儿、展翅上南枝，风掀绿。落落伴，湖心玉。萧萧映，坛边竹。记月痕、曾上小阑干曲。输与能诗潘道士，梦为蝴蝶花间宿。向夜深、霜重不胜寒，骑黄鹄。
滹沱
作者：赵秉文
朝代：金

滹沱一箭截天来，六月砅雷打土崖。一夜北风吹岸改，直从中渡牵船回。
潭上二首
作者：赵秉文
朝代：金

倒影花枝照水明，三三五五岸边行。今年潭上游人少，不是东风也世情。日斜飞尽往来尘，为怕春愁恋酒樽。醉里不知归去晚，先声留著颢华门。
潭上二首·其一
作者：赵秉文
朝代：金

倒影花枝照水明，三三五五岸边行。今年潭上游人少，不是东风也世情。
潭上二首·其二
作者：赵秉文
朝代：金

日斜飞尽往来尘，为怕春愁恋酒樽。醉里不知归去晚，先声留著颢华门。
灵岩寺
作者：赵秉文
朝代：金

泰山天下山，方山屹相对。何时巨鳌趾，中断神斧快。遂令齐与鲁，划若中作界。阳坡青磝磝，阴崖白硙硙。众峰如环城，盘盘一都会。一径入灵岩，十里行竽籁。飞泉何处来，石梁纳高派。金碧閟精蓝，未到气先迈。钟鱼集万指，陈迹向千载。何人僧伽藜，入壁了无碍。铁君岂知道，證此身不坏。异类服猛逸，草木动光怪。信知像教力，超越范围外。年来笔墨废，政坐耳目隘。不行万里脚，恐负三生债。济南山水窟，岩寺风烟最。乞我一把茅，飞身入图画。
灵峰院
作者：赵秉文
朝代：金

天门划断两崖青，拄杖灵峰顶上行。一片白云岩下起，不教眼力尽东溟。
灵感寺二首
作者：赵秉文
朝代：金

斜廊深院断人行，雪聚松了立鸟清。僧腊数残门乍启，惊飞谇语独含情。青青隐隐入烟微，一日看山坐水涯。何事晚来风截断，偶看白鸟过林时。
灵感寺二首·其一
作者：赵秉文
朝代：金

斜廊深院断人行，雪聚松了立鸟清。僧腊数残门乍启，惊飞谇语独含情。
灵感寺二首·其二
作者：赵秉文
朝代：金

青青隐隐入烟微，一日看山坐水涯。何事晚来风截断，偶看白鸟过林时。
燕
作者：赵秉文
朝代：金

宦游怜我食官仓，赢得青青两鬓苍。不识无情双燕子，南来北去为谁忙。
燕子图三首
作者：赵秉文
朝代：金

一别天涯十见春，重来白发一番新。心知话尽春愁处，相对依依如故人。祝尔区区万里身，锦书回寄莫辞频。而今塞北看双翼，多少中原失意人。交亲消息两何如，满眼兵戈不得书。为问南来新燕子，衔泥曾复到吾庐。
燕子图三首·其一
作者：赵秉文
朝代：金

一别天涯十见春，重来白发一番新。心知话尽春愁处，相对依依如故人。
燕子图三首·其三
作者：赵秉文
朝代：金

交亲消息两何如，满眼兵戈不得书。为问南来新燕子，衔泥曾复到吾庐。
燕子图三首·其二
作者：赵秉文
朝代：金

祝尔区区万里身，锦书回寄莫辞频。而今塞北看双翼，多少中原失意人。
狱中
作者：赵秉文
朝代：金

处顺初无累，安时故不忧。敢遗身后虑，甘向死前休。有姊如工部，无儿似邓攸。悠悠天地意，还许望松楸。
猛虎行
作者：赵秉文
朝代：金

孤虎在深山，一怒风林披。朝食千牛羊，暮食千熊罴。虎暴尚可制，人还寝其皮。旄头飞精光，落地为积尸。焚山赭草木，血积成污池。万灵泣上诉，生民将何为。帝怒敕六丁，雷电下取之。埋魂九地底，压以泰山坻。然后天下人，颇得伸其眉。寄言颠越者，毋得育种遗。
玉堂二首
作者：赵秉文
朝代：金

玉堂看到午阴移，日暮春风下直迟。误喜交番旗脚转，隔墙送过小桃枝。玉堂阴合冷窗纱，雨过银泥引篆蜗。萱草茙葵俱不见，蜂声满院采槐花。
玉堂二首·其一
作者：赵秉文
朝代：金

玉堂看到午阴移，日暮春风下直迟。误喜交番旗脚转，隔墙送过小桃枝。
玉堂二首·其二
作者：赵秉文
朝代：金

玉堂阴合冷窗纱，雨过银泥引篆蜗。萱草茙葵俱不见，蜂声满院采槐花。
琴筑轩
作者：赵秉文
朝代：金

琴筑虽有韵，不鼓则不鸣。流水无徽弦，使我神虑清。风月为节奏，是中无亏成。聊将不俗耳，听此无弦声。无声非无闻，声自根极生。隐几以眼听，颓然遗其形。少焉性空水，灵台湛虚明。从渠童子见，掷瓦戏清泠。
琵琶岭
作者：赵秉文
朝代：金

晓拂朱栏满袖风，支颐吟望翠微中。薄云漏日岩开碧，浅露离花涧滴红。马散平坡临水聚，人来盘路到山穷。子云老大无才思，懒赋长杨五柞宫。
甲子元日大安早朝
作者：赵秉文
朝代：金

阙角苍龙建斗杓，衣冠万国大安朝。使臣未入分班立，殿陛将升按笏招。彩殿中间瞻北极，丹墀侧畔听箫韶。太初甲子天元朔，万岁常瞻玉烛调。
登万寿阁
作者：赵秉文
朝代：金

中州之山台山高，遍寻五顶无乃劳。老去看山无脚力，直凭一阁了秋毫。
登友云亭
作者：赵秉文
朝代：金

友云飞观郁崔嵬，落木萧萧听者哀。九日朱弦和雁断，开年黄菊费诗催。淮天雨露橙千里，梁地风烟酒一杯。此日此生人共醉，明年重健与谁来。
登天寿阁
作者：赵秉文
朝代：金

人间赤日无处避，天上云居即宝坊。鸟飞无碍长空阔，人意自生高阁凉。风来为作不请友，午梦径到无何乡。黄昏索马出门去，犹望东华尘土黄。
登定安阁
作者：赵秉文
朝代：金

春风吹袖著栏干，薄雾初收雪未残。拟折梅花遮远日，愁看直北是长安。
登定安阁
作者：赵秉文
朝代：金

翚飞高阁迥淩虚，中有盘盘一塔孤。千里河山随指顾，诸天日月绕弥卢。神超罔象遗身世，眼入苍茫一有无。便欲乘风游汗漫，幡然回首念南都。
登嵩顶
作者：赵秉文
朝代：金

危蹑嵩山顶上来，五髯龙对八仙台。不知眼界阔多少，直尽黄河一曲回。
登巢云楼
作者：赵秉文
朝代：金

烽火三年戍，沙陀几战场。自予甘薄宦，与子各殊方。寒木锢春色，高楼倾夕阳。如闻洗兵马，失喜问临潢。
登晋阳阁
作者：赵秉文
朝代：金

陂陀势尽晋川开，一线汾河掌上来。斜日西风倚高阁，白乌飞过天门回。
白雁
作者：赵秉文
朝代：金

波静影逾白，霜清鸣更哀。乾坤双鬓老，风雪一声来。林迥隐犹见，天长去复回。物情嫌太洁，莫使羽毛摧。
百五日独游西园
作者：赵秉文
朝代：金

西园启钥起芳尘，满眼风光不属春。楼阁人非空似旧，蹊山岁久却成真。断桥没板横斜艇，古木欹垣碍去轮。老去搜诗厌彫斲，晚风吹水白鳞鳞。
百塔
作者：赵秉文
朝代：金

松林横截东南野，兰若斜连子午庄。平楚风烟开鄠杜，断碑岁月自隋唐。楼头山入诗人座，砌下泉分衲子房。更欲秦川穷胜槩，却从高塔望云阳。
皇武
作者：赵秉文
朝代：金

皇奋厥武，如雷如霆。犷彼远夷，载震载惊。帝命相臣，苏我疲民。维时莘公，展也大成。公自平阳，移镇于秦。世皆谓公，有脚阳春。公在在秦，百年无兵。世皆谓公，斯民德星。维此二方，不宁不令。帅臣议征，发言盈庭。公奏累上，如山不倾。世皆谓公，汉之营平。既宅三辅，复保五城。以迄于今，夏人请盟。维将尽能，维公竭诚。公拜稽首，天子之明。我公归矣，我民思矣。诏公复起，周邦咸喜。愿公百年，以佐天子。罔俾樊侯，于周专美。
真际柏
作者：赵秉文
朝代：金

赵州东院庭前柏，二百年来屈铁柯。莫怪两株缠欲死，后来禅客葛藤多。
石楼
作者：赵秉文
朝代：金

月约风期屡往还，水声山色石楼间。大家也入香山去，那个心如白傅闲。
秋怀次高参军韵
作者：赵秉文
朝代：金

秋风萧条秋气伤，岁云暮矣思故乡。客行来归正落木，雁飞不下空斜阳。白草冈头风似箭，黄沙戍下月如霜。闻君近有从军作，愁思与之谁短长。
秋日郊行
作者：赵秉文
朝代：金

瘦马兀西风，节物遽如许。雀噪晚禾场，蝶飞秋菜圃。桑枯窍呼风，槐老皮溜雨。闻声不见人，隔林挝社鼓。
秋雨
作者：赵秉文
朝代：金

十日秋霖不出门，门前流水似江村。墙头新竹大于母，砌下老桐今有孙。泽雁背飞惊吹急，濠鱼逆上避河浑。秋风未得乘槎便，拟控扶摇北海鹍。
秋雨
作者：赵秉文
朝代：金

天边认遥电，云际尚残阳。雨脚夜深白，涛头晓霁黄。沙边明雁影，林下见山光。拟尽登高兴，秋怀祇自伤。
秘魔岩
作者：赵秉文
朝代：金

铁锁关藏五百龙，文殊游戏作神通。山僧要辨金刚眼，莫谓鱼虾在此中。
秦楼月
作者：赵秉文
朝代：金

箫声苦。箫声吹断夷山雨。夷山雨。人空不见，吹台歌舞。危楼目极伤平楚。断霞落日怀千古。怀千古。一杯还酹，信陵坟土。
稠桑谷遇雨
作者：赵秉文
朝代：金

穷秋两渡稠桑谷，马滑还经险路过。骑上下山三十里，天教冲雨看黄河。
穷愁二首
作者：赵秉文
朝代：金

乍喜三庚伏，还惊一叶凉。穷愁天色少，睡思雨声长。掩卷悲兴替，怀人问在亡。平生庾开府，诗兴未能忘。何处新秋好，飘萧意欲仙。乍凉新雨后，欲曙未明前。莎影蛩吟地，松梢鹤唳天。物情无好丑，适意各天然。
穷愁二首·其一
作者：赵秉文
朝代：金

乍喜三庚伏，还惊一叶凉。穷愁天色少，睡思雨声长。掩卷悲兴替，怀人问在亡。平生庾开府，诗兴未能忘。
穷愁二首·其二
作者：赵秉文
朝代：金

何处新秋好，飘萧意欲仙。乍凉新雨后，欲曙未明前。莎影蛩吟地，松梢鹤唳天。物情无好丑，适意各天然。
章宗挽词
作者：赵秉文
朝代：金

凤纪三千岁，龙飞二十年。竟辞徽号册，空颂柏梁篇。授圣金縢起，遗言玉几宣。建平何苦谶，雨泣戴仁天。
答赵庆之节使
作者：赵秉文
朝代：金

故人别后定何如，春雁来时忽寄书。壮岁从军几人在，老来分守五年馀。挂冠无计追弘景，襆被何时从魏舒。遥想西州贤父老，瓜畴闲伴故侯锄。
管州道中
作者：赵秉文
朝代：金

龟手酸风里，寒多酒不胜。马蹄荒店雪，人迹断桥冰。瘦骨成山字，霜髯作戟棱。绿窗三丈日，政尔梦腾腾。
管幼安濯足图
作者：赵秉文
朝代：金

道丧何人识重轻，白头不作魏公卿。沧浪濯足知君意，浊水那能浼我清。
红梨花应制
作者：赵秉文
朝代：金

染根日日费天工，眼底梅花梦不同。春色似怜啼夜雨，天恩特许醉春风。袖障翡翠馀轻碧，雪点胭脂晕小红。汉主蕊宫三十六，溶溶和气月明中。
缺月挂疏桐·拟东坡作
作者：赵秉文
朝代：金

乌鹊不多惊，贴贴风枝静。珠贝横空冷不收，半湿秋河影。缺月堕幽窗，推枕惊深省。落叶萧萧听雨声，帘外霜华冷。
翠微寺二首
作者：赵秉文
朝代：金

南山常怀退之诗，未说云烟润色之。要见山光如泼黛，更须留待雨晴时。南山深锁翠微宫，寺在山南十里东。祇怪朝来衫袖湿，不知身在翠微中。
翠微寺二首·其一
作者：赵秉文
朝代：金

南山常怀退之诗，未说云烟润色之。要见山光如泼黛，更须留待雨晴时。
翠微寺二首·其二
作者：赵秉文
朝代：金

南山深锁翠微宫，寺在山南十里东。祇怪朝来衫袖湿，不知身在翠微中。
翠贞亭
作者：赵秉文
朝代：金

修竹百十个，老柏四五行。日出烟雾散，露叶翻晴光。时携一壶酒，来此据胡床。鸟啼白日静，花落春风香。君看苍翠间，法身露堂堂。即物元非真，离物又非忘。掩卷忽大笑，风枝奏笙簧。
至日感事
作者：赵秉文
朝代：金

人言至日一线长，我觉至日一线短。缝新绽旧不如昔，身上衣犹慈母线。昨日日短犹可长，今日衣敝不可绽。年年至日寿北堂，亲不在堂衣在眼。
至日次刘云卿韵
作者：赵秉文
朝代：金

此生天地一陈人，百岁三分过二分。老去光阴空惜日，愁来世事独看云。静中剥复观消长，身外荣枯任纠纷。犹有忧时心未已，卧听儿诵战场文。
芦芽山
作者：赵秉文
朝代：金

荷叶平初尽，芦芽势渐分。朝来知宿雨，谷底见归云。日上松犹滴，风来草自薰。临溪归路险，万筏下河汾。
花下墓
作者：赵秉文
朝代：金

山前树，今人看花昔人墓。昔人栽花待游宴，花开墓上人何处。今年花尽复明年，今人复为后人怜。酒浇墓上吃不得，留与饥鸦作寒食。
草堂
作者：赵秉文
朝代：金

几家篱落掩柴关，尽在浮岚涌翠间。稻垄明边通白水，竹梢缺处补青山。
荔支图
作者：赵秉文
朝代：金

雨滴铃声蜀道长，都缘一曲荔支香。宣和无限丹青手，好画当年花石纲。
荥阳古槐
作者：赵秉文
朝代：金

荥阳县东千占槐，人言曾见汉朝来。不知几觉南柯梦，直至如今唤不回。
荷叶平
作者：赵秉文
朝代：金

平生惯山水，见之如等闲。朅来惊老眼，何处无名山。崷崒千峰外，苍茫一雨间。山神应解事，为我洗孱颜。
菊二首
作者：赵秉文
朝代：金

水冷云疏木叶黄，绕篱目送雁南翔。酒倾桑落林庐静，秋入骚人齿颊香。人惜后期沾雨露，天教晚节傲风霜。凭谁寄语陶元亮，不为南山兴自长。西风吹叶静千林，独有幽香伴苦吟。细叶宫槐舒碧皱，小花佛顶晕黄深。谁怜细雨情何限，可忍清霜瘦不禁。寄语儿曹莫轻折，重阳留待付孤斟。
菊二首·其一
作者：赵秉文
朝代：金

水冷云疏木叶黄，绕篱目送雁南翔。酒倾桑落林庐静，秋入骚人齿颊香。人惜后期沾雨露，天教晚节傲风霜。凭谁寄语陶元亮，不为南山兴自长。
菊二首·其二
作者：赵秉文
朝代：金

西风吹叶静千林，独有幽香伴苦吟。细叶宫槐舒碧皱，小花佛顶晕黄深。谁怜细雨情何限，可忍清霜瘦不禁。寄语儿曹莫轻折，重阳留待付孤斟。
虎牢
作者：赵秉文
朝代：金

两崖峡束枕洪涛，自古英雄争虎牢。苍天胡为设此险，长使战骨如山高。
蝉
作者：赵秉文
朝代：金

薄薄秋云两翼轻，淤泥脱迹便恢声。可能枵腹凉阴底，受尽人间风露清。
袭香亭二首
作者：赵秉文
朝代：金

小桥虹影截波光，面面荷花镜里妆。风月要知无尽处，一亭分作两亭香。黄堂公退吏人稀，露下西溪鹤未知。一榻清香无著处，晓风残月独来时。
袭香亭二首·其一
作者：赵秉文
朝代：金

小桥虹影截波光，面面荷花镜里妆。风月要知无尽处，一亭分作两亭香。
袭香亭二首·其二
作者：赵秉文
朝代：金

黄堂公退吏人稀，露下西溪鹤未知。一榻清香无著处，晓风残月独来时。
西溪
作者：赵秉文
朝代：金

山垠西北尘沙少，水际东南风月宽。尽日朱门人不到，凫鹥引子傍栏干。
西陵
作者：赵秉文
朝代：金

蔼蔼西陵树，萧条歌吹声。客愁连断雁，地古更荒城。山色娇新雨，河流怒不平。浮云台上起，不尽古今情。
观音院
作者：赵秉文
朝代：金

栋宇悬崖上，风烟胜槩中。寒通沙渚月，清带雪山风。茗水垂瓶得，棋灯凿牖通。仍闻马头寺，别业乱山丛。
记梦
作者：赵秉文
朝代：金

六年京国鬓尘黄，一望家山一断肠。病后始知谋退晚，梦中犹记和诗忙。风来竹里娟娟好，水过花间冉冉香。学道无成还自笑，人生习气果难忘。
许州襄城县进嘉禾合颖应制
作者：赵秉文
朝代：金

襄城城下壤歌传，驿奏嘉禾到日边。颖合周王新雨露，亩分黄帝旧山川。太平气象联珠琲，明德馨香列豆笾。万国和同归帝治，古书愿献补遗编。
访天宁周老
作者：赵秉文
朝代：金

敝策羸童负束书，清晨渺渺独骑驴。乍辞天上尚书履，来访人间大士居。览镜年年非复我，照溪处处得逢渠。从今莫讶经过数，乞得闲身颇自如。
试院中愁坐叔献学博忽送红梅小桃数枝坐念春物骀荡西园开钥不得一观作诗破闷兼简张文学仲山
作者：赵秉文
朝代：金

数日天气殊未佳，文书如山眼生花。忽遣官梅入吾室，政尔东君解留客。蜡梅无韵空有香，红梅亦复清而庄。此花韵胜开较晚，天许风流嫁海棠。海棠春娇睡未足，环儿酒晕红潮玉。不应更有林下风，翠袖天寒倚脩竹。银瓶亦有小桃枝，茜裙游女窥荆篱。青枝绿叶不须问，自有月影溪光知。冰花不肯相媚妩，来伴诗人作诗苦。横斜影落水心中，融入诗中作奇语。古来诗人例多穷，把酒对花酒已空。亦知寒食只数日，醉梦不到西园中。天上公子被花恼，一笑回波嘲栲栳。不须区区索酒钱，但可煎茶对花前。
谒北岳
作者：赵秉文
朝代：金

四大神仪一，群山太茂尊。奠方荒冀宅，视礼配天孙。西送虞渊暮，东瞻碣石暾。宝符临代郡，巨镇扼并门。控赵襟形壮，包燕气象浑。九河探禹迹，万里叫虞魂。在昔登封始，初无羽卫烦。千官骈部曲，万骑隘山樊。卜地恒阳曲，移祠泰始元。荒碑刓岁月，飞石？乾坤。帝秩加黄屋，宫居象紫垣。云楣朽芝瑞，雨砌裂槐根。天业恢弘大，山灵翊卫屯。巫闾归帝制，长白发金源。九庙龙盘接，三邦蛇势吞。云烟浮近甸，日月绕中原。款谒天香重，封题御署存。银镠诸产富，雷雨万灵奔。神听羞回德，天聪纳正言。负时身九死，去国泪双痕。日近趋天阙，生还托圣恩。许身空稷契，无术补羲轩。帝箓长桑洞，仙岩张果村。卜居如可近，重整北山辕。
谒北岳
作者：赵秉文
朝代：金
体裁：五言排律

四大神仪一，群山太茂尊。奠方荒冀宅，视礼配天孙。西送虞渊暮，东瞻碣石暾。宝符临代郡，巨镇扼并门。控赵襟形壮，包燕气象浑。九河探禹迹，万里叫虞魂。在昔登封始，初无羽卫烦。千官骈部曲，万骑隘山樊。卜地恒阳曲，移祠泰始元。荒碑刓岁月，飞石𥔀乾坤。帝秩加黄屋，宫居象紫垣。云楣朽芝瑞，雨砌裂槐根。天业恢弘大，山灵翊卫屯。巫闾归帝制，长白发金源。九庙龙盘接，三邦蛇势吞。云烟浮近甸，日月绕中原。款谒天香重，封题御署存。银镠诸产富，雷雨万灵奔。神听羞回德，天聪纳正言。负时身九死，去国泪双痕。日近趋天阙，生还托圣恩。许身空稷契，无术补羲轩。帝箓长桑洞，仙岩张果村。卜居如可近，重整北山辕。
赋雪和张子野巡字韵
作者：赵秉文
朝代：金

翰林风骨玉为神，天遣檐花送酒巡。侍从骅骝应白凤，神仙官府不红尘。悬知颍尾风流旧，不及鳌头句法新。天上玉堂谁得见，风光衮衮笔头春。
赠眼医
作者：赵秉文
朝代：金

和扁不并世，世岂无良医。今代王彦若，恨无东坡诗。大弨卧壮士，积热下脑脂。神针运斤风，此妙人得知。君言吾有道，神视了不疑。擘山导河流，破壁取蛟螭。圣道如日月，浮云时翳之。谁为补天手，刮膜施金篦。韩孟不可作，此艺真吾师。
赠磨镜李先生
作者：赵秉文
朝代：金

自笑年来白发公，丹砂不肯借颜红。分无海上三山药，来访人间百岁翁。黄渎何曾涴明月，青天元不碍冥鸿。何时相约丹元子，便欲因之乘晓风。
赠茅先生
作者：赵秉文
朝代：金

二室神仙宅，三茅道士家。野人遗竹帚，弟子扫松花。有道能擒虎，无心任践蛇。天平有陈迹，吾欲老烟霞。
赴宁化宿王道
作者：赵秉文
朝代：金

山屋如鸡栅，才容卸马鞍。风吹四山雪，月照一川寒。不敢侵星起，惟愁上岭难。中宵问前路，安枕若为安。
赵桥
作者：赵秉文
朝代：金

天垂旷野初疑合，地转深岩忽似穷。偶向高崖闻笑语，寒舂一带夕阳中。
跋武元直渔樵闲话图
作者：赵秉文
朝代：金

两翁久忘世，木石以为徒。偶然相值遇，风月应指呼。废兴非吾事，胡为此区区。但觉腹中事，似落纸上图。一以我为渔，神游渺江湖。一以我为樵，梦为山泽臞。形骸随所寓，何者为真吾。尚忘彼与此，况复朝市娱。西风下落日，渡口炊烟孤。无问亦无答，长笑归来乎。
跋黄华墨竹二首
作者：赵秉文
朝代：金

老可能为竹写真，东坡解与竹传神。墨君有语君知否，须信黄华是可人。淡墨闲临谢女真，萧然林下自风神。世间亦有丹青手，只解寻常写市人。
跋黄华墨竹二首·其一
作者：赵秉文
朝代：金

老可能为竹写真，东坡解与竹传神。墨君有语君知否，须信黄华是可人。
跋黄华墨竹二首·其二
作者：赵秉文
朝代：金

淡墨闲临谢女真，萧然林下自风神。世间亦有丹青手，只解寻常写市人。
载梅
作者：赵秉文
朝代：金

满车饱载梅花共，车声㗀㗀不成弄。月落参横画角哀，横眠正作梅花梦。
辕门不寐
作者：赵秉文
朝代：金

萧萧传柝月三更，欹枕辕门听鼓声。战马不肥淮甸草，征人愁望历阳城。兵戈荏苒音书绝，行李萧条虮虱生。早晚楼船下扬子，满天风雨洗蛮荆。
辽东
作者：赵秉文
朝代：金

几家篱落枕江边，树外秋明水底天。日暮沙禽忽惊起，一痕冲破浪花圆。
达北京
作者：赵秉文
朝代：金

小车日日碾征尘，卧即看书坐欠伸。露宿风餐二千里，青山无处不随人。
过乾陵
作者：赵秉文
朝代：金

晓日上乾陵，乾陵何巍巍。前瞻对双阙，上有十丈碑。左右蕃夷像，想见朝贡时。一抔土未乾，衮服易袆衣。好还虽天道，剪伐尽本支。凄凉庐陵谪，慷慨黄台辞。赖有狄相国，取日洗咸池。母后盗国鼎，吕氏非薄姬。中睿乃其子，天幸亦其宜。骊山三日火，见笑牧羊儿。如何陵上柏，独有神护持。千秋百岁后，魂魄复来兹。故山草木赭，应悔复辟迟。天回西日照，岁暮北风吹。南登乐游原，默诵昭陵诗。
过代
作者：赵秉文
朝代：金

金波曾醉雁门州，端有人间六月秋。万古河山雄朔部，四时风月入南楼。汉家战伐云千里，唐季英雄土一丘。系马曲栏搔首望，晓来闲杀钓鱼舟。
过咸阳二首
作者：赵秉文
朝代：金

独立桥边望白云，摩挲古冢石麒麟。千秋万古功名骨，尽作咸阳原上尘。上林池籞锁芳尘，直抵南山不属人。世上千年陵谷变，千村桑柘鹁鸪春。
过咸阳二首·其一
作者：赵秉文
朝代：金

独立桥边望白云，摩挲古冢石麒麟。千秋万古功名骨，尽作咸阳原上尘。
过咸阳二首·其二
作者：赵秉文
朝代：金

上林池籞锁芳尘，直抵南山不属人。世上千年陵谷变，千村桑柘鹁鸪春。
过宁州
作者：赵秉文
朝代：金

季冬落日黄，霜雪原野白。驱车上峻坂，十步百夫力。我行未半岭，回视但木末。白云在高顶，可望不可及。北风摧去翼，孤烟带远客。居人候征骑，倦仆望前驿。仓皇下坡陀，张灯已昏黑。
过广武山
作者：赵秉文
朝代：金

尘霾晦金镜，鹿走群雄驰。龙腾海水沸，虎怒风林披。成皋天下险，楚汉昔相持。乃翁一杯羹，且欲共分之。两雄不并立，鸿沟徒尔为。裹创抚战士，智勇亦已疲。荥阳非吾厄，帝图乃天姿。阴陵夜失道，慷慨儿女悲。长陵一抔土，笑煞牧羊儿。胜负两蜗角，兴亡一枰棋。而况彼区区，二蚁争雄雌。西登广武山，旷望大河湄。野旷知天迥，崖倾觉岸危。青山明剑戟，霜林列旌旗。云槎秋浩渺，烟树晴参差。凄凉阮生叹，浩荡谪仙词。怀古念离散，兴极泪还垂。
过庆阳
作者：赵秉文
朝代：金

地形占得古金汤，感叹当时几战场。父子一家三范帅，功名异代两汾阳。四山带郭环天险，二水分流会女墙。想见公堂无一事，临川阁上日飞觞。
过杨太尉坟
作者：赵秉文
朝代：金

直道从来自不容，断碑千载尚尘封。潼关关下坟三尺，清节高于太华峰。
过杨太尉坟
作者：赵秉文
朝代：金

道傍古冢入荒榛，下马摩娑汉八分。谁谓皇天无老眼，却令大鸟泣孤坟。独携一盏霜风酒，共酹三峰日暮云。李杜就诛钩党起，可能天下独伤君。
过湖城
作者：赵秉文
朝代：金

暮行潼关道，百里苍山昏。势断忽平野，大河东南奔。我行属冬季，风雪浩以繁。玄云结层阴，狐貉不得温。岂不念白首，出使万里番。惜彼守冻者，据鞍复何言。
过滹水
作者：赵秉文
朝代：金

夕阳山豁处，平照大河流。漠漠云间树，悠悠天际舟。黄尘随匹马，白水自双鸥。会得闲中趣，浮生半白头。
过石氏园
作者：赵秉文
朝代：金

石氏园亭竹一围，眼前胜事只心知。幽禽有语能留客，流水无情自入池。客里岁华将尽日，梅边春信独来时。醉吟吟后无吟者，又得闲闲一首诗。
过邠州二首
作者：赵秉文
朝代：金

地灵物秀古称雄，前有汾阳后范公。千古山川形胜地，两朝人物画图中。一家忠厚馀风化，七月蚕桑咏女功。谁识圣贤遗意在，黍离篇末继豳风。遥看泾水绕城流，下尽陂陀始见州。岁暮简书催出塞，天寒风雪送行舟。坡田井井龟图画，山路盘盘篆印缪。更欲慇勤访陈迹，夜深灯火伴牢愁。
过邠州二首·其一
作者：赵秉文
朝代：金

地灵物秀古称雄，前有汾阳后范公。千古山川形胜地，两朝人物画图中。一家忠厚馀风化，七月蚕桑咏女功。谁识圣贤遗意在，黍离篇末继豳风。
过邠州二首·其二
作者：赵秉文
朝代：金

遥看泾水绕城流，下尽陂陀始见州。岁暮简书催出塞，天寒风雪送行舟。坡田井井龟图画，山路盘盘篆印缪。更欲慇勤访陈迹，夜深灯火伴牢愁。
过邯郸
作者：赵秉文
朝代：金

十五年来黍一炊，丛台重觅旧题诗。而今马上行人老，不似当初过赵时。
过长安二首
作者：赵秉文
朝代：金

汉苑秦宫半夕阳，年年春色管兴亡。霸桥折尽青青柳，不为行人也断肠。茂陵玉盌苔痕土，魏帝金盘月泫津。独有乾陵陵上柏，年来风雨不能神。
过长安二首·其一
作者：赵秉文
朝代：金

汉苑秦宫半夕阳，年年春色管兴亡。霸桥折尽青青柳，不为行人也断肠。
过长安二首·其二
作者：赵秉文
朝代：金

茂陵玉盌苔痕土，魏帝金盘月泫津。独有乾陵陵上柏，年来风雨不能神。
过长安二首·其二
作者：赵秉文
朝代：金
体裁：七言绝句

茂陵玉碗苔痕土，魏帝金盘月泫津。独有乾陵陵上柏，年来风雨不能神。
过阌乡
作者：赵秉文
朝代：金

秦关百二天下壮，百万雄师未能傍。函关未了又潼关，潼关之败何等闲。九龄斥逐姚宋死，边将邀功从此始。今年西屠石堡城，明年又起渔阳兵。朝廷欲藉边将重，不觉胡雏心暗动。禄山前死未可知，虽有渔阳突骑将奚为。自古明王重用武，莫笑书生陈腐语。
过陆浑
作者：赵秉文
朝代：金

言从陆浑去，不见紫芝还。鸟飞不尽处，夕阳千万山。云起动兼静，水流忙更闲。坐待石上月，灭没烟岚间。
过黄崖二首
作者：赵秉文
朝代：金

患难惊身在，龙钟感岁新。山川愁倦鸟，岁月老行人。落日黄崖古，东风白霫春。伤心潢水北，无乃久风尘。落日逢人恐，深秋动旅怀。乳鹰家碧嶂，饥虎吼黄崖。此道将何适，吾生尚未谐。伤心墟落里，犬舐有残骸。
过黄崖二首·其一
作者：赵秉文
朝代：金

患难惊身在，龙钟感岁新。山川愁倦鸟，岁月老行人。落日黄崖古，东风白霫春。伤心潢水北，无乃久风尘。
过黄崖二首·其二
作者：赵秉文
朝代：金

落日逢人恐，深秋动旅怀。乳鹰家碧嶂，饥虎吼黄崖。此道将何适，吾生尚未谐。伤心墟落里，犬舐有残骸。
连云岛望海
作者：赵秉文
朝代：金

壮观天东第一游，晓披绝岛寄冥搜。烟中熊岳随潮没，天际辽江入海流。地绝四维那辨树，风来万里忽通舟。我从析木西南境，回望中原四百州。
连云潮退
作者：赵秉文
朝代：金

夕阳明岛寺，海气入边城。潮落青鱼出，泥深白鸟行。
送人之河中
作者：赵秉文
朝代：金

功名蚁穴梦南柯，投老空门不较多。试看铁牛无用处，横身终古负黄河。
送墨李道士元老
作者：赵秉文
朝代：金

嵩山到嵩阳，相望二百里。数驿走商岭，两崖夹伊水。飞烟空翠间，前路转多山。云横碧嶂断，雁没青天还。鸟鸣青山上，人行修竹里。犬吠得柴荆，花落鸟惊起。草荒摩诘墅，火断鲁山碑。昔疑王家画，今信谢公诗。其中一道士，生计苍烟碧。松下读道经，窗閒写周易。相看斗南北，不见十年馀。重寻化鹤梦，要写换鹅书。云閒侍玉皇，日下瞻天表。归去杖头边，乾坤一壶小。君归我正病，病起霜满须。尚能持酒否，还忆寄书无。遥知鸣皋下，尚有苍苔迹。读我往年诗，因之拂尘壁。
送宋飞卿二首
作者：赵秉文
朝代：金

雄豪两妙秀而文，不独吾云人亦云。贺监早知仙李白，薛宣那得吏朱云。秋风汴水伤今别，明月邠郊与子分。瘦李髯雷隔存殁，只愁诗垒不能军。未能免俗聊从宦，遥望孤云忆旧庐。不乐径归真吏隐，得闲随分寄僧居。关山牢落三年梦，行李萧条一束书。想见莲花峰下遇，路人遥指倒骑驴。
送宋飞卿二首·其一
作者：赵秉文
朝代：金

雄豪两妙秀而文，不独吾云人亦云。贺监早知仙李白，薛宣那得吏朱云。秋风汴水伤今别，明月邠郊与子分。瘦李髯雷隔存殁，只愁诗垒不能军。
送宋飞卿二首·其二
作者：赵秉文
朝代：金

未能免俗聊从宦，遥望孤云忆旧庐。不乐径归真吏隐，得闲随分寄僧居。关山牢落三年梦，行李萧条一束书。想见莲花峰下遇，路人遥指倒骑驴。
送张仲山
作者：赵秉文
朝代：金

千山飞雪白硙硙，袖里吟鞭送客来。须出冰霜年貌改，眼藏狐貉语音猜。风吹阴磴鱼鳞卷，日曝阳坡龟兆开。北去人烟山店远，且煨新火煖离杯。
送月上人赴少林
作者：赵秉文
朝代：金

只臂伽黎不作难，将心到处遣人安。瓶离汴水秋风冷，锡入嵩峰夜月寒。箧里赠诗更雨晒，囊中施钵对风餐。心知拟就东林宿，已向林梢荐刹竿。
送李天英下第
作者：赵秉文
朝代：金

天鸡拂沧溟，万里起古色。南风摇苦雨，归兴生羽翼。三年客京华，一第为亲屈。文字天地仇，风云囚霹雳。鸾皇望霄汉，骐骥绊荆棘。蹭蹬升天行，白云系胸臆。遥怜弟妹长，摩顶今过膝。人生在家乐，绝胜长为客。老夫怀抱恶，数日卧向壁。胸中略云梦，眼底无敌国。云归北海后，鸟没青山夕。目断东北尘，茫茫如有失。
送李按察十首
作者：赵秉文
朝代：金

豫章蔽牛马，郢匠斧以斯。太阿断犀象，补鞋不如锥。君子识其大，不为流俗移。青云自兹始，功业当及时。全齐十万户，绣衣付儒臣。往时佩犊者，今日扶犁人。潜鱼游清波，脱兔思荒榛。贤哉渤海守，盗贼皆吾民。汉儒事章句，去道利乃倍。桓谭谓子云，此事今独乃。岱岳小天下，齐鲁复何在。会当登日观，一目了沧海。好酒无深巷，急足无善迹。一伪丧百诚，中和为士则。泽中一寸镜，解引万里色。往时王广道，山东化遗德。堂堂竹溪翁，如天有五星。篆籀深汉魏，文章仿六经。后生玩华藻，骫骳媲白青。善哉刘与李，斯文见典刑。西方有佳人，贻我白玉琯。吹之和八风，元气生虚窾。翩翩两青鸟，云是王母遣。天长道路阔，音信何由展。皎皎霜雪练，寒女机中出。织成天吴凤，被之臧获质。如何穷乡士，九月犹絺绤。不见王逸宾，抱穷守空室。君侯下车日，百城风凛如。公馀一炷香，溪山奉晏居。治要无多言，所贵一字虚。所以曹相国，不读城旦书。本心如水镜，功名时翳之。少焉尘累尽，万象复在兹。水冷知天寒，弦高觉柱危。世无斋心友，谁知此襟期。二豪角谈锋，气涌胸中山。达士兀无言，双手缩袖间。理胜是非遣，道在禽鱼闲。回也真不愚，高风藐难扳。
送李按察十首·其一
作者：赵秉文
朝代：金

豫章蔽牛马，郢匠斧以斯。太阿断犀象，补鞋不如锥。君子识其大，不为流俗移。青云自兹始，功业当及时。
送李按察十首·其七
作者：赵秉文
朝代：金

皎皎霜雪练，寒女机中出。织成天吴凤，被之臧获质。如何穷乡士，九月犹絺绤。不见王逸宾，抱穷守空室。
送李按察十首·其三
作者：赵秉文
朝代：金

汉儒事章句，去道利乃倍。桓谭谓子云，此事今独乃。岱岳小天下，齐鲁复何在。会当登日观，一目了沧海。
送李按察十首·其九
作者：赵秉文
朝代：金

本心如水镜，功名时翳之。少焉尘累尽，万象复在兹。水冷知天寒，弦高觉柱危。世无斋心友，谁知此襟期。
送李按察十首·其二
作者：赵秉文
朝代：金

全齐十万户，绣衣付儒臣。往时佩犊者，今日扶犁人。潜鱼游清波，脱兔思荒榛。贤哉渤海守，盗贼皆吾民。
送李按察十首·其五
作者：赵秉文
朝代：金

堂堂竹溪翁，如天有五星。篆籀深汉魏，文章仿六经。后生玩华藻，骫骳媲白青。善哉刘与李，斯文见典刑。
送李按察十首·其八
作者：赵秉文
朝代：金

君侯下车日，百城风凛如。公馀一炷香，溪山奉晏居。治要无多言，所贵一字虚。所以曹相国，不读城旦书。
送李按察十首·其六
作者：赵秉文
朝代：金

西方有佳人，贻我白玉琯。吹之和八风，元气生虚窾。翩翩两青鸟，云是王母遣。天长道路阔，音信何由展。
送李按察十首·其十
作者：赵秉文
朝代：金

二豪角谈锋，气涌胸中山。达士兀无言，双手缩袖间。理胜是非遣，道在禽鱼闲。回也真不愚，高风藐难扳。
送李按察十首·其四
作者：赵秉文
朝代：金

好酒无深巷，急足无善迹。一伪丧百诚，中和为士则。泽中一寸镜，解引万里色。往时王广道，山东化遗德。
送雷希颜之泾州录事李君美治中公廨南楼坐中作
作者：赵秉文
朝代：金

严霜枯百草，摇荡鸿鹄心。翩翩万里翼，随云落西南。泾水东流不到燕，送君落日孤云边。声名一日天下白，还作南楼座中客。西州自古多豪英，作者凛凛气犹生。太尉英风迈万古，不劳折箠笞此虏。男儿生不功名死无益，莫言簿领卑凡职。君不见当时髯张一尉耳，至今双庙令人起。
送麻徵君知几
作者：赵秉文
朝代：金

丹山五色凤，一举眇天隅。文采瑞圣世，不为竹与梧。渥洼汗血种，逸气淩九区。可见不可絷，白璧谁敢沽。夫君号神童，七岁能草书。二十上词赋，下笔淩紫虚。三十富经学，两魁天下儒。蛾眉众女嫉，反畏知名誉。一朝相舍去，愿以道自娱。闲观养性书，洞究先天图。姓字闻天朝，相公借吹嘘。从容拜恩命，移疾还里闾。诸公惜其去，乞留侍玉除。掉头不肯住，一饭吾岂无。君看泽中雉，饮啄良自如。一旦畜樊中，意气惨不舒。又如田间牛，腾掷适有馀。被之以文绣，顾影反踟蹰。君恩岂不重，力疾须人扶。旁观信美矣，违已非病欤。不如本无累，还我田园居。喜君节独高，知君功名疏。可以激颓俗，可以励贪夫。异时高士传，名与西山俱。
通许道中
作者：赵秉文
朝代：金

晓逐三军发，清寒苦不禁。征骖过野店，寒犬出疏林。宿火留行客，霜枝滑冻禽。据鞍觅闲句，愁些不成吟。
遂初园八咏 其一 遂初园
作者：赵秉文
朝代：金

人生衣食尔，所适饱与温。逮其得志间，归心负初言。少壮慕富贵，老大忧子孙。此心本无累，利欲令智昏。嗟我复何为，未能返丘园。物外恐难必，开图对一尊。
遂初园八咏 其二 归愚庄
作者：赵秉文
朝代：金

平生功名心，世路多崎岖。年来忝闻道，何者非夷涂。庄后桑百本，庄前芋数区。草屋三四间，榆柳八九株。僮仆足使令，鸡犬应指呼。商钮向我言，官岂不足欤。如何天壤间，不容七尺躯。忘身百事懒，忘心一物无。忘已又忘物，兀然同太虚。不皦亦不昧，无毁亦无誉。不向醉乡醉，即归愚谷愚。
遂初园八咏·遂初园
作者：赵秉文
朝代：金

人生衣食尔，所适饱与温。逮其得志间，归心负初言。少壮慕富贵，老大忧子孙。此心本无累，利欲令智昏。嗟我复何为，未能返丘园。物外恐难必，开图对一尊。平生功名心，世路多崎岖。年来忝闻道，何者非夷涂。庄后桑百本，庄前芋数区。草屋三四间，榆柳八九株。僮仆足使令，鸡犬应指呼。商钮向我言，官岂不足欤。如何天壤间，不容七尺躯。忘身百事懒，忘心一物无。忘已又忘物，兀然同太虚。不皦亦不昧，无毁亦无誉。不向醉乡醉，即归愚谷愚。
道傍古槐
作者：赵秉文
朝代：金

虬枝盘屈尚百尺，不肯为人充栋梁。六月行人汗如洗，尚能于世作清凉。
郎山杂咏十首 其一 天城
作者：赵秉文
朝代：金

造化抟清气，秀出天城山。青松伴僧老，白云如我闲。
郎山杂咏十首 其七 郁秀峰
作者：赵秉文
朝代：金

道人西涧来，衣上南山雨。心知石堂烟，晴峰正堪数。
郎山杂咏十首 其三 仙人峰
作者：赵秉文
朝代：金

世界几微尘，古今一昏晓。笑谢区中缘，独立万物表。
郎山杂咏十首 其九 上龙门
作者：赵秉文
朝代：金

南北两石门，上下一灵鹫。仰看莲峰立，忽见天门透。
郎山杂咏十首 其二 马耳峰
作者：赵秉文
朝代：金

房驷落人间，入石露双碧。月明闻夜嘶，惊落山头石。
郎山杂咏十首 其五 独冠峰
作者：赵秉文
朝代：金

大埚难为兄，小埚难为弟。百里见主峰，众山皆迤逦。
郎山杂咏十首 其八 泓云泉
作者：赵秉文
朝代：金

蔼蔼春云滋，岩溜滴泉乳。独留一泓碧，去作人间雨。
郎山杂咏十首 其六 五芝峰
作者：赵秉文
朝代：金

白云如幽人，出山本无期。朝来抱幽石，五峰成五芝。
郎山杂咏十首 其十 下龙门
作者：赵秉文
朝代：金

乱峰排鸟道，一水会龙门。禹力不到处，犹如沧海尊。
郎山杂咏十首 其四 摩云峰
作者：赵秉文
朝代：金

青山本无情，白云自来往。身在浮云中，仰看浮云上。
郎山杂咏十首·天城
作者：赵秉文
朝代：金

造化抟清气，秀出天城山。青松伴僧老，白云如我闲。房驷落人间，入石露双碧。月明闻夜嘶，惊落山头石。世界几微尘，古今一昏晓。笑谢区中缘，独立万物表。青山本无情，白云自来往。身在浮云中，仰看浮云上。大埚难为兄，小埚难为弟。百里见主峰，众山皆迤逦。白云如幽人，出山本无期。朝来抱幽石，五峰成五芝。道人西涧来，衣上南山雨。心知石堂烟，晴峰正堪数。蔼蔼春云滋，岩溜滴泉乳。独留一泓碧，去作人间雨。南北两石门，上下一灵鹫。仰看莲峰立，忽见天门透。乱峰排鸟道，一水会龙门。禹力不到处，犹如沧海尊。
郑子产庙
作者：赵秉文
朝代：金

晋楚更伯争雄尊，势如两虎挟一豚。玉帛事楚方南辕，晋师已及国北门。郑有人焉国无小，晋楚虽大谈笑了。临风三叹酹清樽，注目苍陂望高鸟。
酷暑二首
作者：赵秉文
朝代：金

林鸦开咮忘飞腾，天地为炉万象蒸。冰井汤鏖几千尺，塔铃风閟十三层。梦魂正绕云帆客，画本閒临雪麓僧。一枕雨窗惟静胜，不须赤脚踏层冰。石枕绳床夏簟藤，慢肤终日厌歊蒸。梦飞楚泽三千里，人在秦楼十二层。松顶露凉时警鹤，山房泉冷独输僧。人间膏火鏖城市，世外清凉胜饮冰。
酷暑二首·其一
作者：赵秉文
朝代：金

林鸦开咮忘飞腾，天地为炉万象蒸。冰井汤鏖几千尺，塔铃风閟十三层。梦魂正绕云帆客，画本閒临雪麓僧。一枕雨窗惟静胜，不须赤脚踏层冰。
酷暑二首·其二
作者：赵秉文
朝代：金

石枕绳床夏簟藤，慢肤终日厌歊蒸。梦飞楚泽三千里，人在秦楼十二层。松顶露凉时警鹤，山房泉冷独输僧。人间膏火鏖城市，世外清凉胜饮冰。
重九登会禅寺冷翠轩
作者：赵秉文
朝代：金

北风吹倒磨云峰，凛然双角蟠白龙。边城雪花大如席，黄花红叶谁为容。会禅西轩作重九，登高望远开心胸。烟岚卷尽暮山碧，冷云万里迷玄鸿。山北花猪大如马，割鲜饮食如长虹。酒酣起舞望西寺，乌惊踏雪摧长松。天低日落望不尽，一径何处来樵踪。君不见七金山下打围处，貂裘风帽寒蒙茸。跑风骏马下平野，迎霜老兔咻榛丛。归来得隽托朋友，临风一饮轻千钟。欢馀胜地两萧瑟，百年聚散如飞蓬。明朝却望登眺处，城中唯见白云封。
重午游冠山寺
作者：赵秉文
朝代：金

南风摇百草，吹我游山樊。青山映华发，似我头上冠。长松五月窗户閟，终古不散苍云寒。步出乔木杪，俯视林下鞍。飞亭枕爽垲，更觉天宇宽。凭高送远开心颜，白云青嶂非人间。深林冥冥白日暮，飞鸟裔裔长空闲。夕阳万里开野色，晋赵形势空河山。时清老守容痴顽，临风把酒遗巾纶。明朝却望题诗处，城楼惟见烟中竿。
重阳后雪寄马柔克
作者：赵秉文
朝代：金

朝来飞雪白模糊，城郭山川入画图。一色乾坤还太素，万家楼阁化清都。狐裘貂帽将军骑，金帐羊羔太尉姝。何似吾家正清绝，晓窗吟撚冻髭须。
野菊
作者：赵秉文
朝代：金

离离嵓下菊，无主混蓬茅。路断秋光隔，山明水影交。荒丛鸣蟋蟀，寒叶挂蟏蛸。拟访陶庐饮，柴扉何处敲。
金水河
作者：赵秉文
朝代：金

金水河边驻马时，熙春阁外夕阳微。旧时同乐园前水，曾照寒鸦几度归。
金莲川
作者：赵秉文
朝代：金

一望天莲五色中，离宫风月满云龙。向来菡萏香销尽，何许蔷薇露染浓。秋水明边罗袜步，夕阳低处紫金容。长杨猎罢回天仗，万烛煌煌下翠峰。
钓篷
作者：赵秉文
朝代：金
体裁：古风

舡篷无可载，意钓不在鱼。此身真袯襫，万事一籧篨。载浮不载沈，死鱼安足饵。绿水是非波，临流聊洗耳。
钓篷
作者：赵秉文
朝代：金

船篷无可载，意钓不在鱼。此身真袯襫，万事一籧篨。载浮不载沈，死鱼安足饵。绿水是非波，临流聊洗耳。
锦波亭
作者：赵秉文
朝代：金

柳影移堤步晚凉，清溪放月水泱泱。胸中经纬天机锦，闲却小亭风露香。
长白山行
作者：赵秉文
朝代：金

长白山雄天北极，白衣仙人常出没。玉龙垂爪落苍崖，四江飞下天绅白。匹马渡江龙飞天，云起侯王化千百。至今甲第多属籍，时清毬马争驰突。锦鞯貂帽猎春风，五陵豪气何飘忽。前年胡骑瞰中原，准拟长城如削铁。君家兄弟真连璧，胸中十万森戈戟。向来论事天子前，汉廷诸公动颜色。心知不易一囚命，顾肯贪功事无益。西南方面应时须，帝曰来前无汝易。从来十益不补损，三辅萧条半荆棘。瘦妻曳耙女扶犁，惟恐官军缺粮给。呜呼疮痍尚未复，且愿休兵养民力。老夫谬忝春官伯，白首书生不经国。伫公功成归庙堂，再献中兴二三策。
闰八月十八日会同馆诸公同赋绝句五首
作者：赵秉文
朝代：金

一年十二度圆月，及到中秋此夜偏。天意自怜风露爽，更教明月十三圆。闰年都未有新霜，探借秋花十日香。径约同僚同一醉，有花有酒即重阳。太平胜事古难并，且尽清欢伴醉醒。座上少年三馆秀，也知傍有老人星。老去追欢强不能，少时思酒似痴蝇。佩刀左右更相笑，我已年来绝爱憎。宾主相忘间浊清，坐中谈笑杂歌声。道人嘿坐无分别，总是秋风万籁鸣。
闰八月十八日会同馆诸公同赋绝句五首·其一
作者：赵秉文
朝代：金

一年十二度圆月，及到中秋此夜偏。天意自怜风露爽，更教明月十三圆。
闰八月十八日会同馆诸公同赋绝句五首·其三
作者：赵秉文
朝代：金

太平胜事古难并，且尽清欢伴醉醒。座上少年三馆秀，也知傍有老人星。
闰八月十八日会同馆诸公同赋绝句五首·其二
作者：赵秉文
朝代：金

闰年都未有新霜，探借秋花十日香。径约同僚同一醉，有花有酒即重阳。
闰八月十八日会同馆诸公同赋绝句五首·其五
作者：赵秉文
朝代：金

宾主相忘间浊清，坐中谈笑杂歌声。道人嘿坐无分别，总是秋风万籁鸣。
闰八月十八日会同馆诸公同赋绝句五首·其四
作者：赵秉文
朝代：金

老去追欢强不能，少时思酒似痴蝇。佩刀左右更相笑，我已年来绝爱憎。
闲闲堂
作者：赵秉文
朝代：金

天运如转毂，日月如循环。人生天地内，顷刻安得闲。所贵心无事，心安身自安。低头拾红叶，仰面看青山。朝听新泉响，暮送飞鸟还。清晨了人事，过午掩柴关。高非出天外，低不堕尘寰。花落鸟声寂，我处动静閒。
闾山悬岩寺观宇文公吴东山题名
作者：赵秉文
朝代：金

幽州之镇医巫闾，襟带辽碣吞玄菟。谁开青壁一万丈，坐我沧海之方壶。有泉声而飞，有松实而腴，云烟出没随朝餔。三百六十古精庐，云端削出金芙蕖。望海寺前列幢盖，镇山亭下罗笙竽。广宁太守来肩舆，今日之游差乐乎。问而不答心语口，高士例与山相娱。壁閒题诗亦髣髴，记是诗人高蔡吴。山僧睨壁笑问吾，他山还有此客无。黄花老人醉骑驴，向天亦藐悬嵓图。
阳冰篆
作者：赵秉文
朝代：金

护书如护儿，救燎如救饥。可笑亦可怜，似高还似痴。为此阳冰篆，法传丞相斯。长楸蹙骐骥，快剑斫蛟螭。瑚琏祖庙器，衮冕岩廊姿。夜光含圭角，春水变华滋。观物独写妙，苦心人得知。入石疑无笔，妙处君独窥。庐陵千载人，叹此尤崛奇。一旦随灰烬，世疑峄山肥。成坏固有数，惜哉徒尔为。永成吾不预，既坏那可追。当其将坏閒，万一神护持。一物尚不忍，其馀可类推。乃知放麑翁，仁心不吾欺。
陇州进黄鹦鹉应制
作者：赵秉文
朝代：金

陇鸟明时亦效祥，天教合侍赭袍黄。九重城里骈莺舌，百子池边借鹄裳。夜臂翠帘条脱重，春笼珠殿荔枝香。紫宸朝退鸣鞘远，偷学山称万岁觞。
除夜二首
作者：赵秉文
朝代：金

梅花无信报平安，又听谯门画角残。荒郡人烟穷腊外，上方楼阁晚云端。沉沉鸟没天无尽，漠漠烟昏山更寒。日暮数峰犹带雪，城头霁色入栏干。龙钟三十九年春，讳说新年似讳贫。醉白名堂甘后进，小坡著号似前身。自怜耐辱称居士，人笑无机是道人。断送生涯一枝足，不须长物扰天真。
除夜二首·其一
作者：赵秉文
朝代：金

梅花无信报平安，又听谯门画角残。荒郡人烟穷腊外，上方楼阁晚云端。沉沉鸟没天无尽，漠漠烟昏山更寒。日暮数峰犹带雪，城头霁色入栏干。
除夜二首·其二
作者：赵秉文
朝代：金

龙钟三十九年春，讳说新年似讳贫。醉白名堂甘后进，小坡著号似前身。自怜耐辱称居士，人笑无机是道人。断送生涯一枝足，不须长物扰天真。
陪李舜咨登悯忠寺阁
作者：赵秉文
朝代：金

日月缠双栱，风烟纳寸眸。云山浮近甸，宇宙有高楼。鸟外馀残照，天边更去舟。登临有如此，况接李膺游。
陪赵文孺路宣叔分韵赋雪
作者：赵秉文
朝代：金

堂堂翰林公，清癯如令威。雪花对尊酒，浩气先春归。一还天地素，平尽山川巇。松竹泻清声，窗户明幽辉。呼童设茶具，巡檐收落霏。清寒入诗肠，思绕昏鸦飞。力除盐絮俗，改事文章机。后生那办此，颦眉正冥挥。请看西溪老，传著东坡衣。
雏鹰
作者：赵秉文
朝代：金

皋落秋风暮，深崖得尔雏。他时万里翼，天末片云孤。何处三窟兔，古城千岁狐。伫翻壮士臂，飞血洒平芜。
雨晴
作者：赵秉文
朝代：金

一春无雨作泥香，碧瓦朝来泛霁光。留得紫薇花上露，几招渴燕下雕梁。
雨晴二首
作者：赵秉文
朝代：金

东风时送瓦沟声，欹枕幽窗梦自惊。睡起不知云已散，夕阳偏向柳梢明。一抹平林媚夕晖，山烟漠漠燕飞飞。倚栏遥认天边电，何处行人带雨归。
雨晴二首·其一
作者：赵秉文
朝代：金

东风时送瓦沟声，欹枕幽窗梦自惊。睡起不知云已散，夕阳偏向柳梢明。
雨晴二首·其二
作者：赵秉文
朝代：金

一抹平林媚夕晖，山烟漠漠燕飞飞。倚栏遥认天边电，何处行人带雨归。
雪
作者：赵秉文
朝代：金

朔云连郑圃，飞雪满梁园。猛势池心灭，清声竹外繁。饥鸦寒啄树，败屦踵临门。何以娱佳客，开轩对一尊。
雪中登真定阁
作者：赵秉文
朝代：金

风月不如意，寺楼高处吟。城中十万户，一雪太平心。
雪意
作者：赵秉文
朝代：金

门巷萧条日易曛，豆秸灰欲落江云。眼花淡淡初疑见，耳重萧萧竟不闻。便可一杯平体粟，不须六出点衣纹。慇勤急遣蓬莱使，探到梅花破几分。
雪望
作者：赵秉文
朝代：金
体裁：七言绝句

吹面风来受雪寒，宝花楼阁五云端。舡移忽破琼瑶影，丹凤桥边驻马看。
雪望
作者：赵秉文
朝代：金

吹面风来受雪寒，宝花楼阁五云端。船移忽破琼瑶影，丹凤桥边驻马看。
雪霁
作者：赵秉文
朝代：金

黄云霁雪威，寒日淡晖晖。雨砌晴先滴，风檐落更飞。侵淩池面瘦，拥肿树身肥。长忆庐陵老，忧时咏铁衣。
霜叶
作者：赵秉文
朝代：金

天工设色绘云屏，山光擘破烟岚青。夕阳闪闪见鸦起，晚风萧萧吹客醒。林閒老僧倚瘦藤，一枝秋水冷金瓶。日暮千嵓秋影里，纷纷吹落读残经。
青杏儿
作者：赵秉文
朝代：金

风雨替花愁。风雨罢、花也应休。劝君莫惜花前醉，今年花谢，明年花谢，白了人头。乘兴两三瓯。拣溪山、好处追游。但教有酒身无事，有花也好，无花也好，选恁春秋。
青杏儿·风雨替花愁
作者：赵秉文
朝代：金
体裁：词

风雨替花愁。风雨罢，花也应休。劝君莫惜花前醉，今年花谢，明年花谢，白了人头。
乘兴两三瓯。拣溪山好处追游。但教有酒身无事，有花也好，无花也好，选甚春秋。
静阳道中
作者：赵秉文
朝代：金

路转山腰步步迷，高林浅水下回溪。荞花酿蜜蜂贪腹，柏叶储香麝养脐。不觉困来寻短梦，偶逢佳处入新题。何时更到园林寺，看遍峰峦处处低。
题东坡与佛印帖
作者：赵秉文
朝代：金

鲁公食粥已数月，苏子探囊无一钱。身后胡椒八百斛，尔曹堪笑亦堪怜。
题东坡画古柏怪石图三首
作者：赵秉文
朝代：金

荒山老柏蘖拥肿，相伴丑石反成妍。有人披图笑领似，不才如我终天年。人生散材如散木，槁死深山病益奇。放出参天二千尺，安用荒藤缠绕为。东坡戏墨作树石，笔势海上驱风涛。画师所难公所易，未必此图如此高。
题东坡画古柏怪石图三首·其一
作者：赵秉文
朝代：金

荒山老柏蘖拥肿，相伴丑石反成妍。有人披图笑领似，不才如我终天年。
题东坡画古柏怪石图三首·其三
作者：赵秉文
朝代：金

东坡戏墨作树石，笔势海上驱风涛。画师所难公所易，未必此图如此高。
题东坡画古柏怪石图三首·其二
作者：赵秉文
朝代：金

人生散材如散木，槁死深山病益奇。放出参天二千尺，安用荒藤缠绕为。
题东坡眉子石砚诗真迹
作者：赵秉文
朝代：金

东坡袖里平原手，忠义胸藏笔发之。世俗卧笔取妍媚，书意乃似东邻施。何曾梦见麒麟儿，天骨不似驽骀肥。倾囊倒轴精妙乃如此，世閒惟有眉子石砚吾家诗。
题东坡石钟乳山记墨
作者：赵秉文
朝代：金

东坡谪齐安，人怒神所许。倒骑卧水龙，醉踞石头虎。赤壁万里江，一叶吾敢侮。归来抵湖口，此乐乃并与。扁舟绝壁下，鹳鹤如人语。风雷相轰豗，水石互吞吐。山遗洞庭乐，帝下钧天舞。石钟不吾欺，一證万万古。遗墨落人间，讹缺十四五。模糊鲁壁简，剥落岐阳鼓。蜿蜒半鳞甲，尚恐脱风雨。画移瓦棺壁，剑化延平渚。祝君十袭藏，堤防六丁取。
题东岩道人读书堂
作者：赵秉文
朝代：金

山头佛屋三五间，山势相连石岭关。名字不妨从我改，便称元子读书山。
题刘德温画湖山丰夏横幅四绝
作者：赵秉文
朝代：金

闻道神仙郭恕先，曾将清夏写湖山。而今宝墨归天上，时许刘郎见一斑。湖山清夏不应丰，一径林阴水石中。六月凉生清蒻底，钓鱼船上一丝风。风来山脚水沦涟，林影参差舞镜天。袖里长安遮日手，绿阴多处弄潺湲。远处微茫近处浓，岸容林意两溶溶。夏山如醉无人画，更倩刘郎作几峰。
题刘德温画湖山丰夏横幅四绝·其一
作者：赵秉文
朝代：金

闻道神仙郭恕先，曾将清夏写湖山。而今宝墨归天上，时许刘郎见一斑。
题刘德温画湖山丰夏横幅四绝·其三
作者：赵秉文
朝代：金

风来山脚水沦涟，林影参差舞镜天。袖里长安遮日手，绿阴多处弄潺湲。
题刘德温画湖山丰夏横幅四绝·其二
作者：赵秉文
朝代：金

湖山清夏不应丰，一径林阴水石中。六月凉生清蒻底，钓鱼船上一丝风。
题刘德温画湖山丰夏横幅四绝·其四
作者：赵秉文
朝代：金

远处微茫近处浓，岸容林意两溶溶。夏山如醉无人画，更倩刘郎作几峰。
题刘莱州像
作者：赵秉文
朝代：金

当年二老赵张俦，独许先生第一流。异政曾闻山鬼伏，直声须向古人求。从来走卒知司马，到处儿童说细侯。惆怅当年旧游处，羊昙不肯过西州。
题南城楼
作者：赵秉文
朝代：金

楼上遥看郊外村，不须骑马坐平分。人家应在青山外，时有归牛下白云。
题右丞画荷蓧图
作者：赵秉文
朝代：金

杏花菖叶雨声春，甘作明时荷蓧身。只道乌鸦犹父子，岂知蝼蚁亦君臣。杖头日月挑周器，松下衣冠自舜民。好在丹青王右辖，解回枯槁入陶钧。
题大令冠军帖
作者：赵秉文
朝代：金

君不见长安城中永宁里，玉轴牙签散城市。流传人间知几姓，墨蠹老蛟蟠不死。怪君何处得此本，上有大令冠军字。呜呼真赝久不辨，咄咄逼人皆卫李。至今淳化二王帖，多是唐人所临硬黄纸。想当盘礴下笔时，睥睨九原呼欲起。以灯取影见面腼，心知不言识形似。长沙无人吴郡亡，后来作者不到此。何必更问当年谁，吾言久矣经平子。
题巨然泉岩老柏图
作者：赵秉文
朝代：金

雪嵓森危有老柏，几度寒泉漱秋月。气淩层空白日寒，根贯断崖苍石裂。奔腾逝水送流光，剥落古苔封老节。明堂未作栋梁材，潦倒风霜半无叶。何人胸次富泉石，巨然袖中董元笔。崖倾岸绝无人见，夜半移舟真有力。贤侯笔力今曹植，气象参天二千尺。为回笔力挽万牛，顿觉烟岚少颜色。
题扇头
作者：赵秉文
朝代：金

文书勾引黑甜乡，倦枕抛书午梦长。梦里棋声惊雨雹，觉来窗隙有斜阳。
题扇头
作者：赵秉文
朝代：金

魏三句里数声橹，秦七词中万点鸦。好在团团明月底，一弯流水几人家。
题李平父画黄山蹇驴诗图二首
作者：赵秉文
朝代：金

浮光林杪水参差，意想先生得句时。千古黄山山下路，蹇驴不是少人骑。三十年前济水东，诗人曾识蹇驴翁。而今画出推敲势，却恐相逢是梦中。
题李平父画黄山蹇驴诗图二首·其一
作者：赵秉文
朝代：金

浮光林杪水参差，意想先生得句时。千古黄山山下路，蹇驴不是少人骑。
题李平父画黄山蹇驴诗图二首·其二
作者：赵秉文
朝代：金

三十年前济水东，诗人曾识蹇驴翁。而今画出推敲势，却恐相逢是梦中。
题杨秘监画马
作者：赵秉文
朝代：金

杨侯诗人寓于画，后身韩干前身霸。骅骝万匹落人间，一纸千金不当价。曾貌先帝麝香骢，纸上飞出天池龙。至今画史比良乐，一洗万古凡马空。时手画皮叹奇迹，二百年来无此笔。艰难常恨少神驹，掩图独抱龙媒泣。
题杨秘监雪谷晓装图
作者：赵秉文
朝代：金

林空月已沈，雪落风未扫。束装事晨征，之子涉远道。心知马上人，万象入腹稿。髯奴亦可人，行李伴幽讨。尘中无此客，风云满怀抱。逢辰则伊吕，不然商山皓。如何苦憔悴，薇蕨不得饱。前身孟浩然，后身穷贾岛。三生纸上形，千古笑枯槁。向来富贵骨，露湿原上草。百年等一梦，翻覆无丑好。那知风雪癯，不是蓬山老。所以荆和璞，一笑几绝倒。
题牧牛扇头
作者：赵秉文
朝代：金

一牛顾其犊，一牛轩尻脽。旁有牧犊子，窥巢攀树枝。嗟尔有饷具，不念鸦雏饥。乌鸦各天性，飞来护其儿。汝亲亦念汝，而人独不知。不如两相忘，人禽相娱嬉。
题王摩诘画明皇剑阁图
作者：赵秉文
朝代：金

剑阁森危隔锦官，云间栈路细盘盘。天回日驭长安远，雨滴铃声蜀道难。当日六军同驻马，他时万里独回銮。伤心凝碧池头句，有底工夫作画看。
题移刺右丞画双鹿图二首
作者：赵秉文
朝代：金

忘言老人写双鹿，笔力不减东丹王。右相丹青乃馀事，向来勋业扶明昌。当年扈从直长杨，想见秋山槲叶黄。沙外小滩圆似月，眼明双鹿噍斜阳。
题移刺右丞画双鹿图二首·其一
作者：赵秉文
朝代：金

忘言老人写双鹿，笔力不减东丹王。右相丹青乃馀事，向来勋业扶明昌。
题移刺右丞画双鹿图二首·其二
作者：赵秉文
朝代：金

当年扈从直长杨，想见秋山槲叶黄。沙外小滩圆似月，眼明双鹿噍斜阳。
题赵琳画东坡石上以杖横膝扇头二首
作者：赵秉文
朝代：金

庙堂竟何人，此老乃石上。盘礴万古胸，入此一藤杖。击去荆舒蛮，扶来司马相。君看熊虎颜，百兽不敢傍。东坡谪岭南，一笑六根净。食骨不弃馀，又使群狗竞。手中果何物，乃是照邪镜。尔曹何足容，以杖叩其胫。
题赵琳画东坡石上以杖横膝扇头二首·其一
作者：赵秉文
朝代：金

庙堂竟何人，此老乃石上。盘礴万古胸，入此一藤杖。击去荆舒蛮，扶来司马相。君看熊虎颜，百兽不敢傍。
题赵琳画东坡石上以杖横膝扇头二首·其二
作者：赵秉文
朝代：金

东坡谪岭南，一笑六根净。食骨不弃馀，又使群狗竞。手中果何物，乃是照邪镜。尔曹何足容，以杖叩其胫。
题近侍局使聚扇
作者：赵秉文
朝代：金

早朝携入紫薇宫，日月都归掌握中。运动枢机真有道，卷藏怀袖不言功。宸庭永日更番暇，水殿微凉侍宴终。愿以微躯奉清燕，仁声宣播舜弦风。
题郝运使荣归堂
作者：赵秉文
朝代：金

翰墨声名四十年，归来还作地行仙。柴桑问路陶元亮，洛社休官白乐天。拄杖扶儿还客拜，画图归老听人传。穷秋雨霁陂田出，想见骑驴兴渺然。
题阎立本职贡图临本二首
作者：赵秉文
朝代：金

周王职贡朝万邦，右相丹青古无双。好本不应天下独，解如明月印千江。金犀剺面觇天庭，王会图中见典刑。已了宣威沙漠事，更烦右相写丹青。
题阎立本职贡图临本二首·其一
作者：赵秉文
朝代：金

周王职贡朝万邦，右相丹青古无双。好本不应天下独，解如明月印千江。
题阎立本职贡图临本二首·其二
作者：赵秉文
朝代：金

金犀剺面觇天庭，王会图中见典刑。已了宣威沙漠事，更烦右相写丹青。
题鲁直书黄庭经
作者：赵秉文
朝代：金

太清虚皇玉景经，琅函琼笈秘始清。囊以云锦金钿扃，四神守卫诃百灵。中夜一气存黄庭，玄霜琼膏灌子形。方瞳绿发魂魄宁，上寿千岁下百龄。天书夜降敕六丁，控驾三素乘风泠。凤笙龙管超冥冥，扬旌抗旆耀飞星。八威吐毒驱电霆，掷火万里流金铃。仙人拂石劫不停，笑视人世风中萤。世閒醉梦纷膻腥，三尸调汝丹田螟。有如尾闾泄沧溟，一朝神离鸟飞瓶。涪翁书法出兰亭，名书此经实自铭。开卷恍然如酒醒，养生新发庖丁硎。
风琴堂
作者：赵秉文
朝代：金

我家琴写风入松，君家风琴惟隐几。月明天籁自宫商，何处安排君十指。风动龙吟不自知，无弦底处觅成亏。世閒真乐类如此，但恐此声非此耳。
饮马长城窟行
作者：赵秉文
朝代：金

饮马长城窟，泉腥马不食。长城城下多乱泉，多年冷浸征人骨。单于吹落关山月，茫茫原上沙如雪。十去征夫九不回，一望沙场心断绝。胡人以杀戮为耕作，黄河不尽生人血。木波部落半萧条，羌妇翻为胡地妾。圣皇震怒下天兵，天弧夜射旄头灭。九州复禹迹，万里还耕桑。但愿猛士守四方，更筑长城万里长。
香山
作者：赵秉文
朝代：金

山秀薰人欲破斋，临行别语更徘徊。笔头滴下烟岚句，知是香山境里来。
香山飞泉亭
作者：赵秉文
朝代：金

霜风吹林林叶乾，泉声落日毛骨寒。道人清晓倚阑干，自汲清泉扫红叶，一庵冬住白云端。
香岩寺壁
作者：赵秉文
朝代：金

一夕秋风变素商，萧萧云物换新凉。片云不作前溪雨，飞过高城有底忙。
马上见桃花
作者：赵秉文
朝代：金

可怜马上逢春色，不得明窗贮古瓶。只恐东风易零落，兔葵燕麦又青青。
马头
作者：赵秉文
朝代：金

天外乱山围旷野，水边孤塔背层城。马头才指桑乾路，愁见行人问去程。
马头山清居院
作者：赵秉文
朝代：金

每逢佳处辄安跧，及到清居半日悭。晓壁撼钟云离石，夜泉洗钵月摇山。人生能作几时客，林下都无一个闲。不信试看题壁字，明朝多是马头还。
鸡鸣山
作者：赵秉文
朝代：金

烟蒸山腹晴犹湿，河带冰澌暖渐流。独上鸡鸣看日出，五云多处是皇州。
鸡鸣山下桥
作者：赵秉文
朝代：金

两山相对翠屏开，一水中流碍石回。桥北桥南路分处，红尘一骑日边来。
鸿沟
作者：赵秉文
朝代：金

山川依旧霸图空，楚汉分沟一峡中。金翅鸟王分海立，却应筦尔笑英雄。
龙山怪松
作者：赵秉文
朝代：金

自笑书生骨相穷，倒骑驴看两三峰。天东稍喜无碑读，踏雪还来看怪松。
龙门
作者：赵秉文
朝代：金

洛阳三日雨，不见龙门面。流水入野田，归云抱幽巘。因寻香山眠，遂就石楼饭。山川宛如昔，白傅不可见。
柳
作者：赵达夫
朝代：金

杨柳搀春不耐秋，十分憔悴尽风流。水边沙际风烟冷，收拾残阳合暮愁。
红梅
作者：赵达夫
朝代：金

西湖句好已成尘，蜡点都能几许春。乞与琼儿薄梳洗，才情留待月中人。
杨秘监释迦出山像
作者：路仲显
朝代：金

自从此老出山隅，恼乱苍生底事无。他日若逢杨处士，只教画个涅槃图。
秋怀
作者：路忱
朝代：金
体裁：五言律诗

落日留虚壁，秋风急戍楼。高歌鬼神夜，挥涕虎狼秋。豪贵少青眼，文章多白头。何时挂长剑，天地一扁舟。
秋懷
作者：路忱
朝代：金

落日留虛壁，秋風急戍樓。
高歌鬼神夜，揮涕虎狼秋。
豪貴少青眼，文章多白頭。
何時掛長劍，天地一扁舟。
七夕与信叔仲荀会饮晚归有作
作者：路铎
朝代：金
体裁：七言律诗

秋香泻月笑谈香，饮散归来夜未央。阙角星河摇淡影，柳行灯火试新凉。雄飞勋业归时辈，信美江山著漫郎。万事浮云心铁石，休将梁国吓蒙庄。
七夕与信叔仲荀会饮晚归有作
作者：路铎
朝代：金

秋香泻月笑谈香，饮散归来夜未央。阙角星河摇淡影，柳行灯火试新凉。雄飞勋业归时辈，信美江山著漫郎。万事浮云心铁石，休将梁国嚇蒙庄。
书州驿壁
作者：路铎
朝代：金

雉堞俯已见，羊肠行尚难。炊烟界沮水，老木识桥山。畤废无人吊，台高有鸟还。客怀秋馆雨，未老鬓先斑。
冠氏雨中
作者：路铎
朝代：金

气肃关河万绿摧，远游节物动悲哀。人牛不见晓烟重，草树有声山雨来。老矣何堪米盐事，中之安得圣贤杯。遥怜鹤发孤云底，日望林梢一叶回。
卫州赠子深节度
作者：路铎
朝代：金

淇上风光萃一楼，尊前北海百无忧。平分玉鉴渔村晚，四望黄云寡妇秋。斜照钩帘纳烟翠，微飙高枕看安流。梅天消息和羹近，老稚宁容挽邓侯。
宴会成趣园诗
作者：路铎
朝代：金
体裁：古风

举世醉浮荥，幽事谁肯寻。譬如攫金人，入市惟见金。先生厌尘杂，静念到园林。数往境自熟，有得乐更深。春兰汎光风，夏木贮清阴。露菊浥佳色，霜松知本心。渊明尝乐此，意合无古今。当其领会处，岂止忘华簪。先生比渊明，但欠酒与琴。饭蔬有真味，风籁有清音。出处纵小异，要之俱陆沉。我亦志丘壑，聊拟斜川吟。
庆寿寺晚归
作者：路铎
朝代：金

九陌黄尘没马头，眼明佛界接仙洲。清溪照影红蕖晚，禅榻生凉碧树秋。少室宗风开木义，裕陵遗墨烂银钩。对谈不觉山衔月，只为松风更少留。
感寓
作者：路铎
朝代：金

沄沄一水抱山流，路转冈陵到渡头。张翰秋风动归兴，惠崇烟雨著孤舟。禄轻道重从三黜，日莫人遥发四愁。世事悠悠莫回首，聊凭酒圣作天游。
次韵答季通
作者：路铎
朝代：金

华颠何意软红尘，霄汉聊收退鹢身。方喜长松倚东野，又从净社得遗民。高山流水知音少，霁月光风发兴新。赖有好诗相慰藉，不然开口欲谁亲。
次韵郦著作病起
作者：路铎
朝代：金

玄晏耽书昔坐痴，如今手板对山持。病知居士安心处，贫是诗人换骨时。单见敢参东观论，徐行休叹后山迟。山林朝市元无异，怨鹤惊猿自不知。
汴梁公廨西楼二首
作者：路铎
朝代：金

官舍谁言隘，西楼兴不穷。閒云欹枕里，飞鸟捲帘中。风定天还水，烟虚月度松。回观犹有愧，破屋著卢仝。云态看来变，檐阴坐次移。一蝉吟未了，双鸟去何之。薄宦槐安梦，浮名剑首炊。安心元有法，遣兴可无诗。
汴梁公廨西楼二首·其一
作者：路铎
朝代：金

官舍谁言隘，西楼兴不穷。閒云欹枕里，飞鸟捲帘中。风定天还水，烟虚月度松。回观犹有愧，破屋著卢仝。
汴梁公廨西楼二首·其二
作者：路铎
朝代：金

云态看来变，檐阴坐次移。一蝉吟未了，双鸟去何之。薄宦槐安梦，浮名剑首炊。安心元有法，遣兴可无诗。
潼关
作者：路铎
朝代：金

楼迥临飞鸟，车升汗十牛。地灵开翠壁，天远送黄流。趣战如奸计，当关岂壮猷。天梯且失守，况说土山头。
王子端挽辞
作者：路铎
朝代：金

才名如此不偿穷，再入承明一病翁。白发光阴文字里，黄华林麓画图中。谪仙犹想屋梁月，荆产空怀松下风。聊应世缘缘故在，会看归鹤语辽东。
细香轩三首
作者：路铎
朝代：金

花气炉烟总不同，噀青喷翠小窗风。中边故嗅浑无有，心迹相忘忽暗通。阁雨含风户牖凉，闻机才发兴何长。无心孤竹那能尔，自是诗人知见香。霜雪青青玉一丛，肯从桃李借薰醲。不知香界何从立，凭仗清风问箨龙。
细香轩三首·其一
作者：路铎
朝代：金

花气炉烟总不同，噀青喷翠小窗风。中边故嗅浑无有，心迹相忘忽暗通。
细香轩三首·其三
作者：路铎
朝代：金

霜雪青青玉一丛，肯从桃李借薰醲。不知香界何从立，凭仗清风问箨龙。
细香轩三首·其二
作者：路铎
朝代：金

阁雨含风户牖凉，闻机才发兴何长。无心孤竹那能尔，自是诗人知见香。
芳梅如佳人赠襄城卫昌叔
作者：路铎
朝代：金

芳梅如佳人，不见令人思。岂无桃李颜，夏虫笃于时。霜风静天宇，兰悴菊亦衰。凌寒一笑粲，功烈如彼卑。几年豳西路，赭冈望逶迤。思之不得见，空吟水曹诗。夜月将梦去，云深水之湄。邂逅疏竹边，峨峨认风仪。今日真见止，昨梦犹蓍龟。尘中儓儗子，谓我酷好奇。逃空闻足音，此心胡不夷。
襄城道中
作者：路铎
朝代：金

禾黍低风汝水长，迟迟驿骑困秋阳。病躯官事交相碍，梦雨行云肯借凉。尽说秋虫不伤稼，却愁苛政苦于蝗。诗成应被西山笑，已炙眉头尚否臧。
赋丈室碧玉壶善甫赋诗铎亦奉和二首
作者：路铎
朝代：金

心知云路等榆枋，戏作方壶当玉堂。虚静自应详止止，逍遥均是一苍苍。心含宝月无中外，身著青霞可颉颃。政尔天游到疑始，觉知谁送竹风香。随人作计鱼千里，知命无忧鸟一天。碧落云深堪避世，九华烟暖可忘年。平章万有归玄览，收拾方心入大圆。上界真人自官府，不妨聊作橘中仙。
赋丈室碧玉壶善甫赋诗铎亦奉和二首·其一
作者：路铎
朝代：金

心知云路等榆枋，戏作方壶当玉堂。虚静自应详止止，逍遥均是一苍苍。心含宝月无中外，身著青霞可颉颃。政尔天游到疑始，觉知谁送竹风香。
赋丈室碧玉壶善甫赋诗铎亦奉和二首·其二
作者：路铎
朝代：金

随人作计鱼千里，知命无忧鸟一天。碧落云深堪避世，九华烟暖可忘年。平章万有归玄览，收拾方心入大圆。上界真人自官府，不妨聊作橘中仙。
赫仲华求赋邺台张氏野堂
作者：路铎
朝代：金

白沙翠竹小江村，路转西郊隔市尘。入坐好山如有素，忘情鸥鸟澹相亲。芋魁饭豆平生足，涧草嵓花各自春。得酒谁能更羁束，不妨倒著白纶巾。
辋川
作者：路铎
朝代：金

画图风景是，亭榭岁年非。秋色半黄落，人烟深翠微。暗溪鱼得计，杳霭鸟忘机。触物增惆怅，吾庐早晚归。
遂初园诗二首 其一 闲闲堂
作者：路铎
朝代：金

行迈已自劳，坐忘犹有为。动静二尘耳，一真非即离。举头见青山，曲肱啭黄鹂。心安万境寂，境转何妨随。
遂初园诗二首 其二 思玄堂
作者：路铎
朝代：金

尘世一何隘，永怀耿中情。端蓍得吉卜，有鹤戾天鸣。慨然趣予装，云旗渺遐征。鸿濛偶相值，笑我劳经营。驾言还故乡，方寸以道宁。先畴理耘耔，初服纫芳馨。谛观九州事，曾不出户庭。渔父有默识，餔糟愈于醒。
遂初园诗二首·闲闲堂
作者：路铎
朝代：金

行迈已自劳，坐忘犹有为。动静二尘耳，一真非即离。举头见青山，曲肱啭黄鹂。心安万境寂，境转何妨随。尘世一何隘，永怀耿中情。端蓍得吉卜，有鹤戾天鸣。慨然趣予装，云旗渺遐征。鸿濛偶相值，笑我劳经营。驾言还故乡，方寸以道宁。先畴理耘耔，初服纫芳馨。谛观九州事，曾不出户庭。渔父有默识，餔糟愈于醒。
雨中
作者：路铎
朝代：金

月翳有时吐，风薰俄自清。云回暑天影，雨进夜窗声。眠听参天籁，神游得化城。觉来还故处，饥鼠撼灯檠。
题邹公所藏渊明归去来图
作者：路铎
朝代：金

牛刀小试义熙前，一日怀归岂偶然。有意候君门外柳，无机还我酒中天。贞姿佳菊秋霜里，真意南山夕鸟边。善学展禽唯此老，万人海里小斜川。
高唐刘氏驻春园
作者：路铎
朝代：金

风光去人无咫尺，人有尘劳不相及。此心既定境从之，雪树霜林亦春色。刘翁有道久陆沈，十年种树今成阴。醉乡天地白日永，鶗鴂栗留皆好音。良辰行乐今已矣，依旧东流泛兰芷。谁道青春挽不留，鲤庭看取新桃李。膏车秣马吾将归，誓与清景相追随。安用苦求三径资，明月常满千家墀。
七夕
作者：边元勋
朝代：金

高楼人散酒樽空，漫拟新文送五穷。独倚南窗夜岑寂，一钩凉月下疏桐。
望瀛台春望
作者：边元勋
朝代：金

晴云如困柳如痴，丹杏开残碧草齐。一派望瀛台下水，煖风迟日浴凫鹥。
偶题二首
作者：边元鼎
朝代：金

当年乐事叹今衰，人世空惊日未移。风榭醉眠摧凤烛，雨窗狂饮殢蛾眉。长松茂草穷年事，野水孤村入梦时。强镊鬓丝临晚镜，瞥然尘念不胜悲。短发临风懒不冠，洼尊尘坌寂无欢。离骚夕赋醒尤独，孤愤空书说转难。晚节惯成林壑僻，幽居深入水云寒。苍崖瘦柏无穷思，鹄立溪头尽日看。
偶题二首·其一
作者：边元鼎
朝代：金

当年乐事叹今衰，人世空惊日未移。风榭醉眠摧凤烛，雨窗狂饮殢蛾眉。长松茂草穷年事，野水孤村入梦时。强镊鬓丝临晚镜，瞥然尘念不胜悲。
偶题二首·其二
作者：边元鼎
朝代：金

短发临风懒不冠，洼尊尘坌寂无欢。离骚夕赋醒尤独，孤愤空书说转难。晚节惯成林壑僻，幽居深入水云寒。苍崖瘦柏无穷思，鹄立溪头尽日看。
八月十四日对酒
作者：边元鼎
朝代：金

梧桐叶彫辘轳井，万籁不动秋宵永。金杯泻酒滟十分，酒里华星寒炯炯。须臾蟾蜍弄清影，恍然不是人间景。金波淡荡桂树横，孤在玻璃千万顷。玻璃无限月光冷，澒洞一色无纤颖。清风䬃䬃四坐来，吹入义黄醉中境。醉中起歌歌月光，月光不语空自凉。月光无情本无恨，何事对我空茫茫。我醉只知今夜月，不是人间世人月。一杯美酒蘸清光，常与边生旧交结。亦不知天地宽与窄，人事乐与哀。仰看孤月一片白，玉露泥泥从空来。直须卧此待鸡唱，身外万事徒悠哉。
八月十四日对酒
作者：边元鼎
朝代：金
体裁：古风

梧桐叶彫辘轳井，万籁不动秋宵永。金杯泻酒滟十分，酒里华星寒炯炯。须臾蟾蜍弄清影，恍然不是人间景。金波淡荡桂树横，孤在玻璃千万顷。玻璃无限月光冷，澒洞一色无纤颖。清风飒飒四坐来，吹入义黄醉中境。醉中起歌歌月光，月光不语空自凉。月光无情本无恨，何事对我空茫茫。我醉只知今夜月，不是人间世人月。一杯美酒蘸清光，常与边生旧交结。亦不知天地宽与窄，人事乐与哀。仰看孤月一片白，玉露泥泥从空来。直须卧此待鸡唱，身外万事徒悠哉。
出门骑马
作者：边元鼎
朝代：金

出门骑马即三千，面目尘埃动惨然。生计若为田二顷，饥颜翻愧宦三年。乾坤造物能无用，富贵由时枉自鞭。达否从今已知计，五湖烟里有渔船。
别友
作者：边元鼎
朝代：金

从来鸡鹤不同群，泾渭何人与细分。镜里光阴谁念我，云中岐路已饶君。清觞且吸年时月，白雪休徵梦里云。别后相思不相见，水边黄叶暮山村。
和致仕李政奉韵
作者：边元鼎
朝代：金

车马年年陌路尘，安知六骥过窗频。云泉是处堪为乐，轩冕从来只累人。浮世梦中无限事，红颜花上霎时春。五湖兴有扁舟笛，好在晴天月一轮。
夜深
作者：边元鼎
朝代：金

月落秋山万象清，湿萤微近露枝明。梦魂黯淡家千里，鼓角凄凉夜几更。弟子亡来乡校冷，舍人别后子虚成。银河渐转梧桐黑，何处江湖望客星。
客思
作者：边元鼎
朝代：金

客思逢春易感伤，不堪残泪爱家乡。离亲恍惚来千里，糊口凄凉在四方。羞向孙刘图富贵，浪从李杜学文章。官街坐对黄昏月，半屋清灯满地霜。
山中
作者：边元鼎
朝代：金

世路风波老不禁，一廛归买就槐阴。坐诗为累言难解，因酒成狂病转深。山月荒凉窥断梦，壁灯青黯伴微吟。十年积毁应销骨，岂碍孤云万里心。
帝城
作者：边元鼎
朝代：金

帝城回想梦魂中，秋月春花在处同。朱雀桥南三月草，凤皇楼上四更风。锦囊别后吟笺少，玉笛閒来酒盏空。赢得当时旧标格，九分憔悴入青铜。
怀友
作者：边元鼎
朝代：金

曾联金辔赏春风，花里风前酒面红。行乐昔年君我醉，诗觞何日我君同。一声啼鸟青春晚，几树残红野寺空。相忆情怀正萧索，半山夕日水声东。
惜春
作者：边元鼎
朝代：金

春来春去恼春情，花落花开又几经。夜雨多情爱沾洒，杨花无赖只飘零。每成宴赏须成醉，不恨归来却恨醒。眼见红英留不住，绿枝深处一星星。
新居
作者：边元鼎
朝代：金

镜里岩花落涧泉，对窗青壁便参天。几当雪月开春酒，时有松风入夜弦。远斸山田多种黍，稀经城市少言钱。平生漫忽王公贵，俯仰村邻更可怜。
新秋示友
作者：边元鼎
朝代：金

一顷山田半已芜，闭门高卧著潜夫。不才分作沟中断，旧好谁瞻屋上乌。南阮强须攀北富，东丘何用叹西愚。自怜幽默相忘久，斗鸟鸣蝉枉叫呼。
新香
作者：边元鼎
朝代：金

新香终比旧香浓，只是相逢久不容。绣被暂同巫峡梦，银鞍多负景阳钟。宝檀烟断閒金兽，玉锁声传恼睡龙。帘影渐分风又起，一塘秋水落芙容。
早春
作者：边元鼎
朝代：金

春风走尘沙，鸟语满京国。东皇发潜润，土木变颜色。桃李争妩媚，白红姹容饰。唯有松柏姿，依然蔽崖黑。
春花零落
作者：边元鼎
朝代：金

春花零落雁秋悲，已过流年二十期。有舌能忘坐鞯辱，无金莫怪下机迟。世情冷热虽予问，人事升沈未汝知。何日上方容请剑，会乘风雨断鲸鲵。
晚行
作者：边元鼎
朝代：金

隔浦行闻晚寺钟，断坡寂历对寒松。苍烟暮合孤城暗，破月微昏远岫重。宿翼飞投空自急，断蓬无计竟何从。新年又入应添岁，归把青铜怨暮冬。
暮钟
作者：边元鼎
朝代：金

落日行人断，深秋暝雨残。一声烟树外，千里暮山寒。倦鸟方知止，哀猿冷不安。萧萧风叶下，时与野僧还。
村舍二首
作者：边元鼎
朝代：金

何事区区守一丘，春花过了月明秋。等閒浊酒篱边兴，寂莫寒花雨里愁。不识故人今在否，每思前事隔重游。西风又是青山晚，落叶无声水自流。墙外青山半在楼，山村尽晚雨翛翛。旃裘拥肿无馀事，尊酒飘零又一秋。学得屠龙无用处，秪如画虎反成羞。回头为向渊鱼道，鸿鹄而今不愿游。
村舍二首·其一
作者：边元鼎
朝代：金

何事区区守一丘，春花过了月明秋。等閒浊酒篱边兴，寂莫寒花雨里愁。不识故人今在否，每思前事隔重游。西风又是青山晚，落叶无声水自流。
村舍二首·其二
作者：边元鼎
朝代：金

墙外青山半在楼，山村尽晚雨翛翛。旃裘拥肿无馀事，尊酒飘零又一秋。学得屠龙无用处，秪如画虎反成羞。回头为向渊鱼道，鸿鹄而今不愿游。
梦断
作者：边元鼎
朝代：金

绣枕红衾晚意浓，啼莺大似不相容。梦魂苦恨归来早，不尽瀛洲第一峰。
王文伯还家诗以迎之
作者：边元鼎
朝代：金

陌上东风故国春，瘦骖羸仆倦行尘。十年一梦成何事，千首新诗不负人。重对孤灯听软语，遽怜华发各清贫。西斋烟草应知旧，桃李新蹊满四邻。
自叹
作者：边元鼎
朝代：金

终日忘言一炷香，散花时复绕绳床。久贫自沃三彭炽，一醉齐休六贼狂。道士生涯孤似鹤，衲僧门户冷于霜。自知衰病耽杯酒，拟及温柔老是乡。
花开人散二首
作者：边元鼎
朝代：金

花开人散正消魂，花语无情独闭门。看即春光留不住，一声啼鴂又黄昏。閒花閒草满芳洲，春水无人自在流。白日迟迟倦游子，一声啼鸟一声愁。
花开人散二首·其一
作者：边元鼎
朝代：金

花开人散正消魂，花语无情独闭门。看即春光留不住，一声啼鴂又黄昏。
花开人散二首·其二
作者：边元鼎
朝代：金

閒花閒草满芳洲，春水无人自在流。白日迟迟倦游子，一声啼鸟一声愁。
荅文伯二首
作者：边元鼎
朝代：金

老情无赖畏虚劳，已绝朱弦又一操。閒事每来知酒圣，浮生欲去愧僧高。息心钟鼎休看镜，安枕茅茨不梦刀。遥羡郭西王处士，道傍羸马咏风骚。晓窗清镜卷浮埃，恨入新秋不可裁。露浥野花三径合，风传云壑七松哀。忘机鱼鸟真相识，落手功名亦傥来。万古消沈一杯酒，直须白骨点苍苔。
荅文伯二首·其一
作者：边元鼎
朝代：金

老情无赖畏虚劳，已绝朱弦又一操。閒事每来知酒圣，浮生欲去愧僧高。息心钟鼎休看镜，安枕茅茨不梦刀。遥羡郭西王处士，道傍羸马咏风骚。
荅文伯二首·其二
作者：边元鼎
朝代：金

晓窗清镜卷浮埃，恨入新秋不可裁。露浥野花三径合，风传云壑七松哀。忘机鱼鸟真相识，落手功名亦傥来。万古消沈一杯酒，直须白骨点苍苔。
送妹夫之太原
作者：边元鼎
朝代：金

山含秋气冷参差，送客西城落日低。怨别弟兄归怏怏，恋乡车马去迟迟。浮萍聚散元无定，流水东西却有期。惆怅黄榆故山路，碧天回首雁南飞。
閒题
作者：边元鼎
朝代：金

十年一梦到灰心，归鬓吴霜渐欲侵。物外少逢稀有鸟，冶中仍作不祥金。閒云阁雨终何事，枯木因风亦自吟。却叹渊明非达道，无弦犹是未忘琴。
闻笛
作者：边元鼎
朝代：金

雌鸾无凤怨西风，月女愁寒泪洒空。牙板急随声不断，满天敲碎玉玲珑。
闻箫
作者：边元鼎
朝代：金

弄玉吹箫玉琯低，秋风散入满天悲。沧波夜涨龙吟细，琪树霜风凤啸迟。汉月有情如静听，萧郎无路不相知。秦楼虚负清宵意，惆怅乘鸾旧有期。
阅见一十首
作者：边元鼎
朝代：金

君居淄右妾河阳，平白相逢惹断肠。蜡烛已残歌欲阕，并教离恨绕飞梁。萧史吹笙凤女台，月高霜冷凤笙哀。不堪好酒沈沈夜，又遣青鸾独自来。凤纸衔封玉镜台，绣鸾传记已相猜。倾城笑脸千金样，莫对閒人一例开。歌里冲冲笑里嗔，深情会处几何人。凭君为向五陵道，冶叶倡条不是春。笑里低眉引醉波，阆风秋月一声歌。明知画烛无情物，何是尊前泪更多。笑不成欢歌敛眉，景阳钟动酒阑时。此情却羡牵牛会，一岁相过可是迟。牛女佳期岁一过，都缘迢递隔金河。可怜马上香车畔，只隔珠帘更不多。轻莲素质澹萧萧，叶密溪深未可招。雨暗兰舟人去后，却容白鹭逞风标。双鸾夹镜凤横钗，捧额黄梅小雁排。为报阿环休调戏，双成西母总相猜。腻发堆云镜舞鸾，五云仙洞接清欢。归来失却吹箫伴，肠断昆山昨夜寒。
阅见一十首·其一
作者：边元鼎
朝代：金

君居淄右妾河阳，平白相逢惹断肠。蜡烛已残歌欲阕，并教离恨绕飞梁。
阅见一十首·其七
作者：边元鼎
朝代：金

牛女佳期岁一过，都缘迢递隔金河。可怜马上香车畔，只隔珠帘更不多。
阅见一十首·其三
作者：边元鼎
朝代：金

凤纸衔封玉镜台，绣鸾传记已相猜。倾城笑脸千金样，莫对閒人一例开。
阅见一十首·其九
作者：边元鼎
朝代：金

双鸾夹镜凤横钗，捧额黄梅小雁排。为报阿环休调戏，双成西母总相猜。
阅见一十首·其二
作者：边元鼎
朝代：金

萧史吹笙凤女台，月高霜冷凤笙哀。不堪好酒沈沈夜，又遣青鸾独自来。
阅见一十首·其五
作者：边元鼎
朝代：金

笑里低眉引醉波，阆风秋月一声歌。明知画烛无情物，何是尊前泪更多。
阅见一十首·其八
作者：边元鼎
朝代：金

轻莲素质澹萧萧，叶密溪深未可招。雨暗兰舟人去后，却容白鹭逞风标。
阅见一十首·其六
作者：边元鼎
朝代：金

笑不成欢歌敛眉，景阳钟动酒阑时。此情却羡牵牛会，一岁相过可是迟。
阅见一十首·其十
作者：边元鼎
朝代：金

腻发堆云镜舞鸾，五云仙洞接清欢。归来失却吹箫伴，肠断昆山昨夜寒。
阅见一十首·其四
作者：边元鼎
朝代：金

歌里冲冲笑里嗔，深情会处几何人。凭君为向五陵道，冶叶倡条不是春。
望海潮·上兰州守
作者：邓千江
朝代：金
体裁：词

云雷天堑，金汤地险，名藩自古皋兰。营屯绣错，山形米聚，喉襟百二秦关。鏖战血犹殷。见阵云冷落，时有雕盘。静塞楼头，晓月依旧玉弓弯。看看。定远西还。有元戎阃令，上将斋坛。区脱昼空，兜铃夕解，甘泉又报平安。吹笛虎牙閒。且宴陪珠履，歌按云鬟。招取英灵毅魄，长绕贺兰山。
望海潮·上兰州守
作者：邓千江
朝代：金

云雷天堑，金汤地险，名藩自古皋兰。营屯绣错，山形米聚，喉襟百二秦关。鏖战血犹殷。见阵云冷落，时有雕盘。静塞楼头，晓月依旧玉弓弯。看看。定远西还。有元戎阃令，上将斋坛。区脱昼空，兜铃夕解，甘泉又报平安。吹笛虎牙閒。且宴陪珠履，歌按云鬟。招取英灵毅魄，长绕贺阑山。
望海潮·上兰州守
作者：邓千江
朝代：金
体裁：词

云雷天堑，金汤地险，名藩自古皋兰。营屯绣错，山形米聚，襟喉百二秦关。鏖战血犹殷。见阵云冷落，时有雕盘。静塞楼头，晓月依旧玉弓弯。
看看定远西还。有元戎阃令，上将斋坛。区脱昼空，兠零夕举，甘泉又报平安。吹笛虎牙间。且宴陪珠履，歌按云鬟。招取英灵，毅魂长绕贺兰山。
望海潮·云协天堑
作者：邓千江
朝代：金

云协天堑，金汤地险，
名藩自古皋兰。
营屯绣错，山形米聚，
襟喉百二秦关。
鏖战血犹殷。
见阵云冷落，时有雕盘。
静塞楼头，晓月依旧玉弓弯。
看看定远西还。
有元戎阃令，上将斋坛。
区脱昼空，兜零夕举，
甘泉又报平安。
吹笛虎牙闲。
且宴陪珠履，歌按云鬟。
招取英灵，毅魄长绕贺兰山。
出塞
作者：邢具瞻
朝代：金

楼外青山半夕阳，寒鸦翻墨点林霜。平沙细草三千里，一笛西风人断肠。
导引·天眷三年九月驾幸燕京导引曲无射宫
作者：邢具瞻
朝代：金
体裁：词

五年一狩，仙仗到人间。问稼穑艰难。苍生洗眼秋光里，今日见天颜。金戈玉斧临香火，驰道六龙閒。歌谣到处皆相似，天子寿南山。
杨花
作者：邢安国
朝代：金

细点轻团转复飘，隋家堤岸灞陵桥。非绵非絮寒无用，如雪如霜暖不消。狂惹客衣知有恨，巧寻禅榻故相撩。陂塘回首浮萍满，依旧春风摆翠条。
过唐州西李口
作者：邢安国
朝代：金

白沙翠竹溪上村，渔家卖鱼唤行人。西风吹皱一溪水，水光日影金鳞鳞。
题南华观
作者：邬元章
朝代：金
体裁：七言律诗

试拈真理问南华，生死元如觉梦何。昼夜曾停觉梦否，古今还续死生么。潼山岁岁生春草，睢水年年有绿波。子逝于今已千岁，觉时何少睡时多。
南歌子
作者：郑子聃
朝代：金
体裁：词

我爱沂阳好，民淳讼自稀。谁言珥笔混莱夷。行见离离秋草，鞠园扉。
即事
作者：郑子聃
朝代：金

一钱不直程卫尉，五斗解酲刘伯伦。读罢离骚解衣卧，门前花柳自争春。
海会寺宴集以禅房花木深为韵得木字
作者：郑辉
朝代：金
体裁：古风

吾侪爱山水，乘兴游金谷。修竹荫寒泉，层崖排古木。风轩杯暂把，花院棋终局。晚雨更多情，留人成夜宿。
潞公轩即席继和刘巨济秀才
作者：郑辉
朝代：金
体裁：七言排律

万壑奔腾汇一湾，构堂其上称吟观。欲同叶令飞凫近，肯作陶轩容膝安。心静自当凭棐几，气清不必饰雕栏。徒誇海上蓬瀛远，始觉壶中天地宽。山势东南插云碧，人家高下似星攒。拟追潞国悠哉乐，盍念清河作者难。繁暑远人如酷吏，清凉生掖胜仙丹。沿流花圃真堪赏，解愠丝弦谁复弹。窗转雄风来座上，雨疏雌蜺挂林端。休思酒社凋零伴，且作诗人冷淡欢。我辈三年穷胜趣，此中五月亦轻寒。民安讼息无馀事，醉卧真须向夜阑。
题五丈原武侯庙一首
作者：郝中
朝代：金

筹笔无功事可哀，长星飞堕蜀山摧。三分岂是平生志，十倍宁论盖世才。坏壁丹青仍白羽，断碑文字只苍苔。夜深老木风声恶，尚想褒斜万马来。
七月十五日夜显仁寺东轩对月
作者：郝俣
朝代：金

野迥云归尽，山高月上迟。暗萤依露草，惊鹊绕风枝。素影随波远，新凉与酒宜。中秋更有味，试为卜归期。
三月望日次边德举揽秀轩
作者：郝俣
朝代：金

水绕千家邑，山围一席天。桑麻新雨露，桧柏老风烟。梦后馀芳草，愁时更杜鹃。亦知推不去，端用得忘年。
上巳前后数日皆大雪新晴游临漪亭上
作者：郝俣
朝代：金

十日阴风料峭寒，试从花柳问平安。野亭寂历春将晚，山径萦纡雪未乾。足踏东流方纵酒，手遮西日悔投竿。渊明正草归来赋，莫作山中令尹看。
叠翠楼
作者：郝俣
朝代：金

画楼西畔石州山，指点云烟识翠鬟。回首十年真一梦，淡天如水夕阳閒。
听雪轩
作者：郝俣
朝代：金

扶疏窗外竹，岁暮亦可爱。萧散轩中人，高节凛相对。清寒入梦境，风雨号万籁。觉来闻雪落，淅沥珠玑碎。饥肠出佳句，亹亹入三味。华堂沸丝竹，此乐付儿辈。
奉陪太守游南湖同鄗令赋
作者：郝俣
朝代：金

翠幄千章荫晚空，年华心赏两无穷。云头欲落催诗雨，池面微生解愠风。经笥使君谈似绮，仙舟令尹饮如虹。娵隅自适清池乐，不信参军是郝隆。
子文致君九日用安字韵聊亦同赋
作者：郝俣
朝代：金

旅食京华秋又残，旧游真似梦槐安。閒居浪说重阳好，尘世端知一笑难。黄菊已堪增怅恨，白衣无复慰荒寒。马头明月应相笑，依旧红尘满客鞍。
寺楼晴望
作者：郝俣
朝代：金

诘曲阑干面翠微，葱笼窗户溢清晖。雨侵斜日明边过，云望山前缺处归。多病过春犹止酒，薄寒向晚却添衣。宦名不负沧波愿，羞见陂田白鸟飞。
应制状元红
作者：郝俣
朝代：金

仙苑奇葩别晓丛，绯衣香拂御炉风。巧移倾国无双艳，应费司花第一功。天上异恩深雨露，世间凡卉漫铅红。情知不逐春归去，常在君王顾盼中。
揽秀轩
作者：郝俣
朝代：金

寺得新游处，轩馀旧赋诗。山川蒲子国，松柏晋侯祠。行止非人力，登临且岁时。道人应笑我，真负鹿门期。
故城道中同元东岩赋
作者：郝俣
朝代：金

客亭南北厌飘零，尚喜扬镳过故城。桐叶不堪追往事，泥丸尤足见民情。青山阅世几兴废，白塔向人如送迎。伫立夕阳无限思，西风禾黍动秋声。
新秋
作者：郝俣
朝代：金

旅食京华困郁蒸，可人秋意又新晴。夜窗便觉风千里，晓镜从添雪数茎。蝉噪不离羁客耳，燕归还动故园情。软红尘外西山色，乞与閒人眼暂明。
晚过寿宁
作者：郝俣
朝代：金

稻垄分棋局，松门入画图。牛羊归自急，鸥鹭宿相呼。落日低青嶂，高风起暝途。归僧上烟霭，回首愧区区。
次仁甫韵
作者：郝俣
朝代：金

渺渺横烟渚，凄凄挂月村。酒非邻舍取，诗复故人论。世态乌栖屋，生涯雀在门。西山却多思，松雪动吟魂。
郝吉甫蜗室
作者：郝俣
朝代：金

草草生涯付短椽，身随到处即安然。功名角上无多地，风月壶中自一天。世路久谙甘缩首，曲车才值便流涎。一生笑我林鸠拙，辛苦营巢二十年。
题均福堂三首
作者：郝俣
朝代：金

憧憧车马竞春游，不见溪堂五月秋。卧听云涛舂午枕，梦随鸥鸟落沙洲。为鱼为鸟知谁是，看水看山俱得意。存亡贵贱听天公，只有归休须早计。归休得计即归来，林下空言只可咍。莫待山灵嫌俗驾，却将鞍马觅尘埃。
题均福堂三首·其一
作者：郝俣
朝代：金

憧憧车马竞春游，不见溪堂五月秋。卧听云涛舂午枕，梦随鸥鸟落沙洲。
题均福堂三首·其三
作者：郝俣
朝代：金

归休得计即归来，林下空言只可咍。莫待山灵嫌俗驾，却将鞍马觅尘埃。
题均福堂三首·其二
作者：郝俣
朝代：金

为鱼为鸟知谁是，看水看山俱得意。存亡贵贱听天公，只有归休须早计。
题孔氏园亭
作者：郝俣
朝代：金

严胜诸孙贤至今，相承种德满家林。绿槐丹杏风流远，翠竹苍松岁月深。倾盖昔谁陪俊赏，过庭今复嗣徽音。此生夙有东游愿，杖屦他时或可寻。
题温容村寺壁
作者：郝俣
朝代：金

草树醒朝雨，乌鸢快晚晴。山光自明润，野气亦凄清。茗碗閒中味，纹楸静里声。此怀能自适，未要缚簪缨。
魏处士野故庄
作者：郝俣
朝代：金

郊原冷落霜风后，桑柘萧条兵火馀。试问当时卿与相，几家犹有旧田庐。
寄李道复平章
作者：郝天挺
朝代：金
体裁：五言律诗

圣主尊贤辅，明时仗老臣。策勋分二陜，锡土列三秦。边徼风尘息，乾坤雨露均。遥知黄阁下，得句更清新。
游石壁有呈二首·其一
作者：郝天挺
朝代：金
体裁：七言律诗

廊庙雍容四十秋，旱为霖雨济为舟。五朝宠遇已黄发，六诏归来方黑头。后部风雷诗鼓吹，前途山水酒觥筹。试看绝壁秋云句，知是承平宰相游。
游石壁有呈二首·其二
作者：郝天挺
朝代：金
体裁：五言律诗

绝壁秋容胜，荒坛冷气清。野僧留客饮，山鸟背人鸣。已极登临兴，无穷今古情。浩歌一樽酒，四海共升平。
莲花菊
作者：郝天挺
朝代：金
体裁：七言律诗

十丈花开玉井遥，翻成丛菊老秋标。寒枝白日尘无点，冻蕊经霜瓣不凋。依径香生妃子步，绕篱嫩比六郎娇。双歌一曲渊明醉，辜负扁舟冷画桥。
送门生赴省闱
作者：郝天挺
朝代：金

青出于蓝青愈青，小年场屋便驰声。未饶徐淑早求举，却笑陆机迟得名。嗟我再衰空眊氉，喜君初筮已峥嵘。此行占取鳌头稳，平地烟霄属后生。
题宣圣庙
作者：郝天挺
朝代：金
体裁：七言绝句

金碧煌煌梵刹雄，玄元楼观五云中。如何万代纲常祖，释奠今无数亩宫。
题麻姑坛
作者：郝天挺
朝代：金
体裁：七言律诗

路入云关仙境佳，琼田瑶草带烟霞。贮经洞古无遗检，养药炉存失旧砂。青鸟不传金母信，紫鸾应返玉皇家。岩扉不掩春长在，开尽碧桃千树花。
麻姑山
作者：郝天挺
朝代：金
体裁：七言律诗

路入寻幽景便嘉，石田瑶草带烟霞。注经洞古忘遗检，养药炉存失旧砂。青鸟空传王母信，綵鸾应到玉皇家。岩扉不掩春长在，老却碧桃无数花。
宴会成趣园诗
作者：郦掖
朝代：金
体裁：古风

渊明耻折腰，眷然歌归欤。虽云退身早，田园已荒芜。日涉三径幽，松菊滋绕庐。岂知对鱼鸟，尚愧在迷涂。梁君早闻道，浮云视簪裾。乃复爱渊明，幽怀寄村墟。朝行云霞窟，暮醉花月区。寻梅雪没履，倚竹霜粘须。妙趣人不识，高风今昔无。渊明如病人，既病方韨除。夫君千岁质，泰然一复初。安得有龙眠，画此成趣图。
七夕
作者：郦权
朝代：金

缥缈针楼外，天教彩羽过。步云榆送影，拂月桂交柯。绣缕萦芳袂，瓜莲得巧梭。嫦娥如解妒，还与试斜河。
八渡崖
作者：郦权
朝代：金

奔湍百折似蟠虬，响入山根汇复流。咫尺苍崖溪八渡，等閒藜杖我频游。层崖障日樵声晚，寒谷呼风树影秋。安得剩栽溪上竹，一庵领尽两山幽。
夷门遣怀
作者：郦权
朝代：金

梁园花木艳精神，尽属东风点缀人。雪压老梅香不起，问君消得几多春。
寄唐州幕官刘无党
作者：郦权
朝代：金

白发青衫宦苦卑，边荒谁识凤麟姿。河西落魄高书记，剑外清贫杜拾遗。紫玉山高传楚梦，蠙珠渊静照黄陂。禁中颇牧他年事，先遣江淮草木知。
慈恩寺塔
作者：郦权
朝代：金

慈恩石刻半公卿，时遇闻人为指名。龙虎榜中休著眼，一篇俚赋误平生。
木樨
作者：郦权
朝代：金

菊小未堪摘，荒池悴芙蕖。穷秋不慰眼，幽独将焉如。殷勤蕊宫子，种桂庭之除。乘閒弄馀花，散落荒山隅。从兹云月裔，漂泊生江湖。娟娟耐冻枝，便与群芳殊。琉璃剪芳葆，蛾黄拂仙裾。唾袖花点碧，漱金粟生肤。好风一披拂，九里香萦纡。兰蕙不敢友，荃荪正僮奴。妄意此尤物，化工异吹嘘。不然九天香，安得独付渠。托物寄深缊，古今一三闾。收揽名草木，自比君子徒。惟兹不挂口，无乃圣不居。抑夫古简编，断缺秦火馀。君看齐鲁臣，史笔逸其书。惜哉不可晓，临风为嗟吁。尤怜元祐前，不及附欧苏。末路益可惜，例进宣和初。仙根岂易致，百死不一苏。昔游汴离宫，识此倾城姝。摩挲三品石，尚想狎客娱。却后十五年，微霜半粘须。一枝再经眼，相对怜羁孤。不知苦何事，玉骨乃尔癯。故人怜我老，尺书远招呼。要趁秋香浓，共此碧玉壶。遥知婵娟客，与我笑一俱。
济源庙海子内有二鼋人以将军目之投饼饵则至
作者：郦权
朝代：金

我欲燃犀起蛰雷，漫誇海蘸纸钱灰。将军不是池中物，也为区区饼饵来。
留仲泽
作者：郦权
朝代：金

朝衫酒湿紫宸霞，暂辍旌旗拥使华。驰马弯弓真将种，载书囊笔自名家。江湖万里春回雁，燕赵千林月满花。明日升沈便霄壤，更留玉树倚蒹葭。
竹林寺矮松
作者：郦权
朝代：金

苍烟霭山曲，回溪抱脩筠。中藏古佛宫，荒僻无四邻。灵松插殿脚，偃蹇今几春。何年霹雳雨，抉石搜潜鳞。谪重飞举难，堕此蜿蜒身。联拳缩爪股，气屈不得伸。卧枝老无力，支撑藉樵薪。无风自悲吟，失水固不神。安知才不才，祸福了已分。南山耸千嶂，直干排风云。正以中绳墨，中道遭斧斤。岂知无用资，千岁保其真。何必求先容，养此老囷轮。我亦爱奇节，岁晏守贱贫。他时来汝伴，露顶挂葛巾。
自鹤壁游善应洹山
作者：郦权
朝代：金

清晨发鹤山，瘦马陵峻岭。春风吹雪谷，朝雾湿云影。羊肠抱倾崖，绝壑如下井。硖关山却立，老眼入绝境。人家跨清溪，桑柘郁数顷。西行复几里，嵓谷栖短景。穷溪水源清，溜溜如细绠。下流泉满山，势合久方骋。滩光落镜明，岚气霏雨冷。何年凿青壁，两佛入禅定。残僧久零落，遗塔寄烟瞑。荒凉布金地，杂遝樵牧径。同游成六逸，轰饮助高兴。留连更坐卧，谈笑发嘲咏。感物复叹嗟，醉语忽径廷。青山不爱宝，岁岁出矾矿。公场沸千夫，利井供百鼎。谁开争夺源，败此丘壑胜。颇思呼有力，掷入万里迥。天神定笑我，痴绝谩生瘿。长怀古畸人，飞梦绕箕颍。
裴公亭
作者：郦权
朝代：金

十里莲塘际碧山，入潭无数竹根泉。诗狂欲洒亭间壁，却愧文公与乐天。
西游杂诗
作者：郦权
朝代：金

茅店鸡声外，柴车犬吠间。疏星涵积水，残月堕昏山。好梦人何在，秋风我独还。梨园有名酒，聊此慰间关。
郊行二首
作者：郦权
朝代：金

十里脩篁翠拂天，青田漠漠水溅溅。高林忽断惊回首，不觉奇峰堕眼前。溪桥纳纳马蹄轻，竹里人家犬吠声。行尽滩光溪路黑，隔林灯火夜深明。
郊行二首·其一
作者：郦权
朝代：金

十里脩篁翠拂天，青田漠漠水溅溅。高林忽断惊回首，不觉奇峰堕眼前。
郊行二首·其二
作者：郦权
朝代：金

溪桥纳纳马蹄轻，竹里人家犬吠声。行尽滩光溪路黑，隔林灯火夜深明。
闻砧
作者：郦权
朝代：金

玉关消息到长安，处处砧声捣夜阑。想得月残哀响断，一灯清泪剪刀寒。
除夜
作者：郦权
朝代：金

殊方节物老堪惊，病怯诸邻爆竹声。梨栗异时乡国梦，琴书此夕故人情。眼看历日悲存殁，泪溅屠苏忆弟兄。白发明朝四十七，又随春草一番生。
宴会成趣园诗
作者：郭安民
朝代：金
体裁：五言律诗

乐寿有高士，买园邻郡城。坐寻嘉树荫，卧听野禽声。閒里书频读，欢来酒自倾。醉歌归去曲，应不愧渊明。
送同舍张耀卿补掾中台
作者：郭宣道
朝代：金

摩云头角看昂藏，意外升沉岂易量。取士皆知有科举，进身初不在文章。关心雁塔功名晚，试手乌台岁月忙。此去一官先有路，独怜灯火夜窗凉。
偶得
作者：郭用中
朝代：金

参遍丛林懒出游，指端孤月照高秋。大千界里閒窥掌，不二门中暗点头。埽地烧香聊自遣，栽花种竹尽风流。庄蒙抵死谈齐物，无物齐时也合休。
村行
作者：郭邦彦
朝代：金

芹叶芦花岸两边，钓溪石畔落孤鸢。小畦引入平流水，麻秆森森已拍肩。豆叶芃芃麻叶光，植禾得雨又催黄。田家乐事谁真得，牧子行歌醉叟狂。
村行·其一
作者：郭邦彦
朝代：金

芹叶芦花岸两边，钓溪石畔落孤鸢。小畦引入平流水，麻秆森森已拍肩。
村行·其二
作者：郭邦彦
朝代：金

豆叶芃芃麻叶光，植禾得雨又催黄。田家乐事谁真得，牧子行歌醉叟狂。
秋夜闻弹箜篌
作者：郭邦彦
朝代：金

露重花香飘不远，风微梧叶落无声。倡楼何处教新曲，夜静月高弦索鸣。
读毛诗
作者：郭邦彦
朝代：金

含气有喜怒，触物无不鸣。天机泄鸟迹，文字从此生。谁言土苇器，声合天地清。朴坏牺氏瑟，巧露娲皇笙。末流不可障，声律随合并。遍读萧氏选，不见真性情。怨刺杂讥骂，名曰离骚经。颂美献谄䛕，是谓之罘铭。诗道初不然，自是时代更。秦火烧不死，此物如有灵。至今三百萹，殷殷金石声。汉儒各名家，辩口剧分争。康成独麾戈，诸儒约连衡。祭酒最后出，千古老成精。我欲读尔雅，不辨螯蟹名。尚怜沈谢辈，满箧月露形。孔徒凡几人，入室无长卿。三子论性命，举世为讥评。白首草太玄，才得覆酱罂。不如匡鼎说，愈笑人愈听。
酒醒
作者：郭邦彦
朝代：金

少年骄气总消磨，万事纷纭梦里过。三载自持荤食戒，一心还被性宗魔。凌烟阁上荣名好，聚窟洲边乐事多。今日酒酣都忘却，乱吟俳语作狂歌。
义师院丛竹
作者：郭长倩
朝代：金

南轩移植自西坛，瘦玉亭亭十数竿。得法未应输老柏，植根兼得近幽兰。虽无秾艳包春色，自许贞心老岁寒。百草千花尽零落，请君来向此中看。
柳叶
作者：释圆机
朝代：金
体裁：七言绝句

一气潜回造化中，人閒无处不春风。莫令冷地开青眼，试看夭桃几日红。
题伊喇右丞画
作者：释圆机
朝代：金
体裁：七言绝句

调燮之馀总是閒，閒中游戏到毫端。而今亦有丹青手，犹在磻溪把钓竿。
龙泉寺应制诗
作者：重玉
朝代：金
体裁：七言律诗

一林黄叶万山秋，銮仗参陪结胜游。怪石烂斑蹲玉虎，老松蟠屈卧苍虬。俯临绝壑安禅室，迅落危厓泻瀑流。可笑红尘奔走者，几人于此暂心休。
吊王若虚
作者：金全
朝代：金
体裁：七言律诗

才名滚滚满皇州，不羡生封万户侯。凤沼数番承上语，玉堂终日近天游。泰山已坠将何仰，梁木新摧叹不休。几度追思犹未已，西风吹草一天秋。
生查子·软金杯
作者：金章宗
朝代：金

风流紫府郎，痛饮乌纱岸。柔软九回肠，冷怯玻璃盏。
纤纤白玉葱，分破黄金弹。借得洞庭春，飞上桃花面。
蝶恋花·几股湘江龙骨瘦
作者：金章宗
朝代：金

几股湘江龙骨瘦，巧样翻腾，叠作湘波皱。金缕小钿花草斗，翠条更结同心扣。金殿珠帘闲永昼，一握清风，暂喜怀中透。忽听传宣颁急奏，轻轻褪入香罗袖。
送王香杜归诸城
作者：金策
朝代：金
体裁：七言律诗

仕路嵚巇莫复陈，东齐归客旧词臣。达官大要非奇士，南国从来泣美人。誓墓文章终愤俗，藏镫性癖颇愁亲。白鱼青笋平安到，书疏无忘寄子真。
河决开封有怀洪生彦先
作者：金贡
朝代：金
体裁：五言律诗

饥饿出门去，偏逢河决时。存亡浑未卜，生死况分离。怜尔尚年少，如何辞故枝。征衣傥无恙，须早定归期。
丁氏思祖亭
作者：阎长言
朝代：金

鹤野三千里，凫函五百年。人间仍旧德，龟筮得新阡。族属东州望，衣冠鼻祖传。异时谁式墓，应识子孙贤。
三门集津图
作者：阎长言
朝代：金

津门未为天下险，勿作骇相观兹图。偃月堂中李林甫，有人能写此心无。
北齐行
作者：阎长言
朝代：金

天保大人袭世贵，未待齐成已无魏。谶里方传近水羊，梦中先兆攻城猬。六君三世都能几，二十八年翻手里。细思孝静灵运诗，天道好还非妄矣。
婆速道中书事
作者：阎长言
朝代：金

此地先经战，人生苦未聊。泉源疏地脉，田垄上山腰。败石平危径，枯柴补短桥。晓烟明远爨，暮雪暗归樵。履滑心频悸，梯危骨欲消。解鞍空倒卧，无梦讫通宵。
应制中秋
作者：阎长言
朝代：金

璧月当秋夜未阑，汉宫高会浃宸欢。块苏尘世三千界，珠翠瑶光十二栏。桂实飘香浮寿斝，露华零润溢仙槃。都人侧听云韶奏，共指天家是广寒。
盘山招隐图
作者：阎长言
朝代：金

画出中盘望隐归，鸣珂朝马尚迟迟。赋诗未敢轻相诮，却恐吾山也勒移。
送丽酒丽橙与秀实御史
作者：阎长言
朝代：金

骢马朝回画閤深，遥知春意领梅心。丽橙娇软丽樽小，聊助风流对浅斟。
阎立本职贡图
作者：阎长言
朝代：金

谔谔昌周此一书，形容獒贡写成图。宁知右相无深意，莫指丹青便厚诬。
蓦山溪
作者：陆求可
朝代：金
体裁：词

苍苍千仞，看大江东注。昼夜走蛟龙，喜金山、不随波去。潮生潮落，不识几何年，京口驿，瓜洲渡。南北虚舟路。风流苏子，暇日寻僧语。解带镇山门，谈笑间、禅床何处。妙高台上，听水调歌头，月横江，风满树。搔首青天暮。
梅影
作者：陈君可
朝代：金
体裁：七言绝句

隔窗疑是李夫人，江月多情为返魂。不似丹青旧颜色，十分憔悴立黄昏。
过骊山
作者：陈规
朝代：金

丰镐无由问故基，三章只见黍离诗。而今多少华清石，都与行人刻艳辞。
送雷御史希颜罢官南归
作者：陈规
朝代：金

五事前陈志拂劘，屹如砥柱阅颓波。一麾共惜延年去，三黜何伤柳季和。连蹇仕途如我老，激昂衰俗在君多。扁舟南去知难恋，万顷烟波一钓蓑。
子猷访戴图
作者：陈赓
朝代：金
体裁：古风

两晋崇玄虚，风流变华夏。举世尚清谈，天地指一马。依阿竹林贤，鸿名重天下。王郎衣冠冑，亦复慕草野。偶来剡溪上，溪水正清泻。扁舟信沿洄，气韵可潇洒。谁与好贤心，丹素入图写。山阴怀古意，欲揽不盈把。赋诗心夷犹，六义愧骚雅。西风尘冥冥，傥有知音者。
宣宗挽词
作者：陈赓
朝代：金
体裁：五言律诗

洛邑周初定，苍梧舜不还。九天来鹤驭，万国泣龙颜。俭德高千古，鸿勋际两间。无由望弓剑，云气郁桥山。
寄陕郡杨正卿二首
作者：陈赓
朝代：金

临川堂上看飞鸿，十载西州一转蓬。亲老家贫初有累，才疏意广卒无功。奸雄颇忌孔文举，富贵何如张长公。满地尘埃浮世狭，一帆思驾五湖风。迁客形容国士心，春风鹤发不胜簪。钟仪去楚衣冠异，王粲依刘岁月深。岁晚艰危无短策，酒酣悲壮动长吟。遥怜兰省杨夫子，一纸书来抵万金。
寄陕郡杨正卿二首·其一
作者：陈赓
朝代：金
体裁：七言律诗

临川堂上看飞鸿，十载西州一转蓬。亲老家贫初有累，才疏意广卒无功。奸雄颇忌孔文举，富贵何如张长公。满地尘埃浮世狭，一帆思驾五湖风。
寄陕郡杨正卿二首·其二
作者：陈赓
朝代：金
体裁：七言律诗

迁客形容国士心，春风鹤发不胜簪。钟仪去楚衣冠异，王粲依刘岁月深。岁晚艰危无短策，酒酣悲壮动长吟。遥怜兰省杨夫子，一纸书来抵万金。
寒食祀坟回登临西原废寺二首
作者：陈赓
朝代：金

前朝废寺枕山阿，尚有摩云窣堵波。故国已非唐日月，老僧犹指晋山河。年来筋力登临倦，乱后心情感慨多。石藓荒碑碎文字，他年更得几摩挲。当年云构倚天开，一夕烟尘化劫灰。佛阁丹青馀瓦砾，禅房花木亦蒿莱。春风万里骚人怨，落日千秋杜宇哀。断础荒烟无限意，一章诗律为谁裁。
寒食祀坟回登临西原废寺二首·其一
作者：陈赓
朝代：金
体裁：七言律诗

前朝废寺枕山阿，尚有摩云窣堵波。故国已非唐日月，老僧犹指晋山河。年来筋力登临倦，乱后心情感慨多。石藓荒碑碎文字，他年更得几摩挲。
寒食祀坟回登临西原废寺二首·其二
作者：陈赓
朝代：金
体裁：七言律诗

当年云构倚天开，一夕烟尘化劫灰。佛阁丹青馀瓦砾，禅房花木亦蒿莱。春风万里骚人怨，落日千秋杜宇哀。断础荒烟无限意，一章诗律为谁裁。
岘山秋晚图
作者：陈赓
朝代：金

太山高嵯峨，小山低㟝嵝。清江锦树带秋烟，烟际人家在林薮。荆河迤南三岘山，此图定绘襄阳否。诗人翰墨丹青手，落笔天机随所有。岘首真在襄阳西，遥观汉水含风漪。上有龟龙一片石，云是羊公堕泪碑。试披禹迹考地志，画师宁免诗人疑。且看满眼江山好，休作燕人过晋悲。
岘山秋晚图
作者：陈赓
朝代：金
体裁：古风

太山高嵯峨，小山低培嵝。清江锦树带秋烟，烟际人家在林薮。荆河迤南三岘山，此图定绘襄阳否。诗人翰墨丹青手，落笔天机随所有。岘首真在襄阳西，遥观汉水含风漪。上有龟龙一片石，云是羊公堕泪碑。试披禹迹考地志，画师宁免诗人疑。且看满眼江山好，休作燕人过晋悲。
平水神祠歌
作者：陈赓
朝代：金

黄河如丝导昆崙，万里南下突禹门。
支流潜行天地底，派作八道如霆奔。
吾闻川真岳灵有真宰，况乃利泽开洪源。
龙神窟宅瞰平野，千古庙貌何雄尊。
深林含蓄雷雨润，冷殿似带波涛痕。
我来南州走尘坌，执热未濯忧思烦。
试斟百冽洗肝肺，一勺注腹清且炖。
悠然晞风坐东庑，倏见绘画如飞骞。
仙宫华裾乘朱轩，旗纛掩蔼蛟伏辕。
雷公电母踏烟雾，天吴海若驱鼍鼋。
何时借取霹雳手，倒挽银汉清干坤。
庙前老翁顾我语，孺子未易排天阍。
何为高论乃如此，一笑春风满面温。
是时三月游人繁，男女杂沓箫鼓喧。
骞茭沈玉笑灵贶，割牲酾酒传巫言。
巫言恍惚庙扉阖，拜手上马山烟昏。
武善夫桃源图
作者：陈赓
朝代：金
体裁：古风

武郎种桃满云溪，三月红雨行人迷。自从玉勒入云驭，春风杜宇年年啼。飞黄腾踏有天倪，紫电转盼天山低。要将白璧沽蛾眉，更把黄金铸袅蹄。羲和挟辀六龙驰，暮景恐迫虞渊西。新诗拟唤槐安梦，咫尺溪边春色动。飞花漠漠水泠泠，苍苔荒了烟霞洞。闻道西风解涴人，何处江山可问津？征尘障断仙源路，且看丹青万树春。
游龙祠
作者：陈赓
朝代：金
体裁：古风

黄河如丝导昆崙，万里南下突禹门。枝流潜行大地底，派作八道如霆奔。吾闻川真岳灵有冥宰，况乃利泽开洪源。神龙窟宅瞰平野，千古庙貌何雄尊。深林含蓄雷雨润，冷殿似带波涛痕。我来南州走尘坌，执热未濯忧思烦。试㪺甘洌洗肝肺，一勺注腹清且燉。悠然晞风坐东庑，倏见绘画如飞鶱。仙官华裾乘朱轩，旗纛掩蔼蛟伏辕。雷公电母踏烟雾，天吴海若驱鼍鼋。何时借取霹雳手，倒挽银汉清乾坤。庙前老翁顾我语，孺子未易排天阍。胡为高论乃如此，一笑满面春风温。是时三月游人繁，男女杂遝箫鼓喧。搴茭沉玉答灵贶，割牲酾酒传巫言。巫言恍惚庙扉阖，拜手上马山烟昏。
游龙祠
作者：陈赓
朝代：金

黄河如丝导昆崙，万里南下突禹门。枝流潜行大地底，派作八道如霆奔。吾闻川真岳灵有冥宰，况乃利泽开洪源。神龙窟宅瞰平野，千古庙貌何雄尊。深林含蓄雷雨润，冷殿似带波涛痕。我来南州走尘坌，执热未濯忧思烦。试？甘洌洗肝肺，一勺注腹清且燉。悠然晞风坐东庑，倏见绘画如飞骞。仙官华裾乘朱轩，旗纛掩蔼蛟伏辕。雷公电母踏烟雾，天吴海若驱鼍鼋。何时借取霹雳手，倒挽银汉清乾坤。庙前老翁顾我语，孺子未易排天阍。胡为高论乃如此，一笑满面春风温。是时三月游人繁，男女杂遝箫鼓喧。搴茭沉玉答灵贶，割牲酾酒传巫言。巫言恍惚庙扉阖，拜手上马山烟昏。
游龙祠
作者：陈赓
朝代：金
体裁：古风

黄河如丝导昆崙，万里南下突禹门。枝流潜行大地底，派作八道如霆奔。吾闻川真岳灵有冥宰，况乃利泽开洪源。神龙窟宅瞰平野，千古庙貌何雄尊。深林含蓄雷雨润，冷殿似带波涛痕。我来南州走尘坌，执热未濯忧思烦。试�甘洌洗肝肺，一勺注腹清且燉。悠然晞风坐东庑，倏见绘画如飞骞。仙官华裾乘朱轩，旗纛掩蔼蛟伏辕。雷公电母踏烟雾，天吴海若驱鼍鼋。何时借取霹雳手，倒挽银汉清乾坤。庙前老翁顾我语，孺子未易排天阍。胡为高论乃如此，一笑满面春风温。是时三月游人繁，男女杂遝箫鼓喧。搴茭沉玉答灵贶，割牲酾酒传巫言。巫言恍惚庙扉阖，拜手上马山烟昏。
蒲中八咏为师岩卿赋 其一 蒲津晚渡
作者：陈赓
朝代：金
体裁：五言绝句

云涛注壶口，水府蟠九垒。公子莫争舟，蛟龙方骫骳。
蒲中八咏为师岩卿赋 其七 妫汭夕阳
作者：陈赓
朝代：金
体裁：五言绝句

蓂阶降英皇，此地嫔有虞。南巡竟不返，愁云接苍梧。
蒲中八咏为师岩卿赋 其三 舜殿薰风
作者：陈赓
朝代：金
体裁：五言绝句

岩廊鸣五弦，薰兮南风来。凤去徽音绝，眢井生莓苔。
蒲中八咏为师岩卿赋 其二 虞坂晓行
作者：陈赓
朝代：金
体裁：五言绝句

伯乐沈九原，泥涂困骐骥。千古长坂空，无人知此意。
蒲中八咏为师岩卿赋 其五 东林夜雨
作者：陈赓
朝代：金
体裁：五言绝句

林壑冷含秋，风雨黯如海。何如赞公房，青灯淡相对。
蒲中八咏为师岩卿赋 其八 王官飞湍
作者：陈赓
朝代：金

悬流落云岩，遥空挂飞练。何时？清泠，一颒黄尘面。
蒲中八咏为师岩卿赋 其八 王官飞湍
作者：陈赓
朝代：金
体裁：五言绝句

悬流落云岩，遥空挂飞练。何时�清泠，一颒黄尘面。
蒲中八咏为师岩卿赋 其八 王官飞湍
作者：陈赓
朝代：金
体裁：五言绝句

悬流落云岩，遥空挂飞练。何时𣂏清泠，一颒黄尘面。
蒲中八咏为师岩卿赋 其六 西岩叠巘
作者：陈赓
朝代：金
体裁：五言绝句

梵刹盘空曲，烟霞锦绣纹。山灵傥招隐，径入万重云。
蒲中八咏为师岩卿赋 其四 首阳晴雪
作者：陈赓
朝代：金
体裁：五言绝句

天风吹琼瑶，自冒首阳顶。欲和采薇歌，千山冻云冷。
蒲中八咏为师岩卿赋·蒲津晚渡
作者：陈赓
朝代：金

云涛注壶口，水府蟠九垒。公子莫争舟，蛟龙方骫骳。伯乐沈九原，泥涂困骐骥。千古长坂空，无人知此意。岩廊鸣五弦，薰兮南风来。凤去徽音绝，眢井生莓苔。天风吹琼瑶，自冒首阳顶。欲和采薇歌，千山冻云冷。林壑冷含秋，风雨黯如海。何如赞公房，青灯淡相对。梵刹盘空曲，烟霞锦绣纹。山灵傥招隐，径入万重云。蓂阶降英皇，此地嫔有虞。南巡竟不返，愁云接苍梧。悬流落云岩，遥空挂飞练。何时？清泠，一颒黄尘面。
送寇辅臣
作者：陈赓
朝代：金
体裁：七言绝句

古陌风尘点客衣，送春君亦伴春归。东风不管离人恨，吹落杨花满地飞。
送李长源
作者：陈赓
朝代：金
体裁：七言律诗

月下孤鸿枕上鸡，高城今日又分携。九秋云气崤陵底，万里河声砥柱西。饮罢关山秋寂寂，诗成风雨暮凄凄。千金善保并州器，要放昆崙入马蹄。
铁拄杖
作者：陈赓
朝代：金
体裁：古风

闽王铁杖如楖栗，得自荒虚鬼神域。鞭笞蜑蛮今几年，雾翳云蒸老蛟黑。腹中有篁如细泉，牙节宛转声铿然。天生神物不虚弃，提携万里归坡仙。坡仙骑鲸凌紫烟，海仙一去今千年。人间俯仰成今古，纷纷长物何须数。洛阳铜驼卧荆棘，昭陵石马埋烟雨。百斛鼎，两钱锥，小大用舍俱儿嬉。商颜鹤发一筇竹，何似凌烟功臣玉具高支颐。黄阁得君真耐久，扶持四海经纶手。会须拄到昆崙巅，九点青烟看九有。铁耶杖耶吾不知，诚将道眼窥天机。一朝雷雨轰空陂，须防化作蛟龙飞。
平水神祠歌
作者：陳賡
朝代：金

黄河如絲導崑崙，萬里南下突禹門。
支流潛行天地底，派作八道如霆奔。
吾聞川真嶽靈有真宰，況乃利澤開洪源。
龍神窟宅瞰平野，千古廟貌何雄尊。
深林含蓄雷雨潤，冷殿似带波濤痕。
我來南州走塵坌，執熱未濯憂思煩。
試斟百冽洗肝肺，一勺注腹清且燉。
悠然晞風坐東廡，倏見繪畫如飛騫。
仙宮華裾乘朱軒，旗纛掩藹蛟伏轅。
雷公電母踏煙霧，天吳海若驅鼉黿。
何時借取霹靂手，倒挽銀漢清乾坤。
廟前老翁顧我語，孺子未易排天閽。
何爲高論乃如此，一笑春風滿面溫。
是時三月遊人繁，男女雜遝簫鼓喧。
騫茭沈玉笑靈貺，割牲釃酒傳巫言。
巫言恍惚廟扉闔，拜手上馬山煙昏。
蒲城马上偶得二首·其一
作者：雷仲泽
朝代：金
体裁：六言诗

冷落襟风杯月，崎岖马足车尘。林下何曾一见，直教羡杀閒人。
蒲城马上偶得二首·其二
作者：雷仲泽
朝代：金
体裁：六言诗

空有满衣尘土，曾无盖世名勋。忽认青山影里，有人卧月眠云。
退藏斋诗
作者：雷发
朝代：金
体裁：七言绝句

陋室何堪陋巷居，退藏天亦隐斯庐。看山破费工夫外，一炷清香玩易书。
题藏云洞
作者：雷思
朝代：金
体裁：七言绝句

仙人含茹紫芝香，占得中条最上方。何事红尘飞不到，幽居常被白云藏。
食松子
作者：雷思
朝代：金

千岩玉立尽长松，半夜珠玑落雪风。休道东游无所得，岁寒梁栋满胸中。
九日登少室绝顶同裕之分韵得萝字
作者：雷渊
朝代：金

閒居爱重九，佳人重相过。登高酬节物，少室郁嵯峨。迤逦谢尘土，夷犹出烟萝。歘如据鳌头，万壑俯蜂窝。浩浩跨积风，瀰瀰渺长河。日车昃红轮，天宇凝苍波。指点数齐州，始觉氛埃多。我无倚天剑，有泪空滂沱。惊鳞盼奥渚，倦翼占危柯。悔不与家来，结茅老岩阿。归途眷老阮，广武意如何。
云卿父子有宛丘之行作二诗为饯
作者：雷渊
朝代：金

阳春到上林，百卉纷白红。岸谷稍敷腴，溪光亦冲融。独有石间柏，不落鼓舞中。期君如此木，岁晚延清风。汉庭议论学，倾耳待歆向。君家贤父子，千载蔚相望。读书二十年，闭户自师匠。异端绌偏杂，陈言刊猥酿。刚全百鍊馀，气出诸老上。颓风正波靡，去去作堤障。
云卿父子有宛丘之行作二诗为饯·其一
作者：雷渊
朝代：金

阳春到上林，百卉纷白红。岸谷稍敷腴，溪光亦冲融。独有石间柏，不落鼓舞中。期君如此木，岁晚延清风。
云卿父子有宛丘之行作二诗为饯·其二
作者：雷渊
朝代：金

汉庭议论学，倾耳待歆向。君家贤父子，千载蔚相望。读书二十年，闭户自师匠。异端绌偏杂，陈言刊猥酿。刚全百鍊馀，气出诸老上。颓风正波靡，去去作堤障。
京叔将拜埽于陈徵言为赠老懒废学茫无所得独记其与屏山云卿襟期所在者非以为诗也
作者：雷渊
朝代：金

梁苑池塘生绿烟，吹台草色春芊芊。故人幽扃闭长眼，气㮣英英犹眼前。阳春无力苏重泉，孝子感时涕泗涟。匍匐归埽淮阳阡，徵予赠别意拳拳。我自顽顿须人镌，安能视后辄子鞭。姬情孔意星日悬，斡旋万化中持权。斯文兴丧实关天，寻常墨客技艺然。医巫星历相比肩，何用雕琢空徂年。即今海县谩腥膻，独挽洙泗可洗湔。乃公有志屏山贤，二豪在日予牵连。伤哉未售坟巳颠，老我欲种南山田。子之兄弟其周旋，事业绝胜空言传。
京叔将拜埽于陈徵言为赠老懒废学茫无所得独记其与屏山云卿襟期所在者非以为诗也
作者：雷渊
朝代：金
体裁：古风

梁苑池塘生绿烟，吹台草色春芊芊。故人幽扃闭长眼，气槩英英犹眼前。阳春无力苏重泉，孝子感时涕泗涟。匍匐归埽淮阳阡，徵予赠别意拳拳。我自顽顿须人镌，安能视后辄子鞭。姬情孔意星日悬，斡旋万化中持权。斯文兴丧实关天，寻常墨客技艺然。医巫星历相比肩，何用雕琢空徂年。即今海县谩腥膻，独挽洙泗可洗湔。乃公有志屏山贤，二豪在日予牵连。伤哉未售坟巳颠，老我欲种南山田。子之兄弟其周旋，事业绝胜空言传。
会善寺怪松
作者：雷渊
朝代：金

物生自有常，怪特物之病。嗟嗟此老苍，怪怪生魁柄。侏儒蹙髀股，宿瘤拥腮颈。蜿蜒蛟龙戏，腾掷貙虎竞。须髯喜张磔，意气怒狂迸。匠石求栋楹，节目足讥评。刍荛急薪槱，坚悍空盼瞪。静言观倚伏，未易相吊庆。虽违时世用，顾免斤斧横。阳秋莫荣悴，岁月何究竟。盘盘曲则全，挺挺独也正。小草误埽迹，伏神还守性。傥随天中景，广宇共庥映。
刘御史云卿挽词二首
作者：雷渊
朝代：金

气干参天拟万寻，圣门梁栋自堪任。豸冠岳岳锋棱峻，凫舄翩翩惠爱深。可忍佳城玉埋土，最哀慈幄血沾襟。传家赖有双珠在，不尔如何慰士林。少同里闬早知音，投分交情雨旧今。乡挍联裾春诵学，上庠连榻夜论心。南山松桂愁霜殒，北地乾坤恨日侵。不得生刍躬一奠，西风吹泪满衣襟。
刘御史云卿挽词二首·其一
作者：雷渊
朝代：金

气干参天拟万寻，圣门梁栋自堪任。豸冠岳岳锋棱峻，凫舄翩翩惠爱深。可忍佳城玉埋土，最哀慈幄血沾襟。传家赖有双珠在，不尔如何慰士林。
刘御史云卿挽词二首·其二
作者：雷渊
朝代：金

少同里闬早知音，投分交情雨旧今。乡挍联裾春诵学，上庠连榻夜论心。南山松桂愁霜殒，北地乾坤恨日侵。不得生刍躬一奠，西风吹泪满衣襟。
叔献兄归隐崧山有诗见及依韵奉寄
作者：雷渊
朝代：金

几百千年一敬通，飘飘归袂振孤风。平生自处神明在，衰俗无从议论公。韶箾向来仪彩凤，弋矰何苦慕冥鸿。他年杖屦相寻处，三十六峰云雾中。
同裕之钦叔分韵得莫论二字
作者：雷渊
朝代：金

幼安谢辟命，子云老寂莫。趋向岂独异，时命非所度。我久困流离，一廛求负郭。虽无斩敌功，尚举力田爵。崧少？吾封，四履尽伊洛。有客来问津，醉眼入寥廓。世事久闭眼，终日只睡昏。清风何处来，佳客已在门。倒屣往从之，玉色向我温。妻孥趣作具，欢喜倾瓶盆。清夜襆被往，共就遗山元。嘲谑及俳语，发挥间微言。悬断漏天枢，高啸惊邻垣。吻合政相和，意到俄孤骞。恨不倒囷廪，矧肯留篱樊。弃屩获珠玉，披榛见兰荪。我肱巳三折，醉堕偶全浑。知无适俗韵，量力任灌园。二君清庙器，巾羃华罍尊。苍生望休息，朝廷待崇尊。出处既异途，会合难预论。此乐未易得，此夕勿惮烦。白酒举初子，黄鸡溷诸孙。水乐喧后部，山鬟秀前轩。一醉万事休，商声满乾坤。
同裕之钦叔分韵得莫论二字
作者：雷渊
朝代：金
体裁：古风

幼安谢辟命，子云老寂莫。趋向岂独异，时命非所度。我久困流离，一廛求负郭。虽无斩敌功，尚举力田爵。崧少𠷠吾封，四履尽伊洛。有客来问津，醉眼入寥廓。世事久闭眼，终日只睡昏。清风何处来，佳客已在门。倒屣往从之，玉色向我温。妻孥趣作具，欢喜倾瓶盆。清夜襆被往，共就遗山元。嘲谑及俳语，发挥间微言。悬断漏天枢，高啸惊邻垣。吻合政相和，意到俄孤骞。恨不倒囷廪，矧肯留篱樊。弃屩获珠玉，披榛见兰荪。我肱巳三折，醉堕偶全浑。知无适俗韵，量力任灌园。二君清庙器，巾羃华罍尊。苍生望休息，朝廷待崇尊。出处既异途，会合难预论。此乐未易得，此夕勿惮烦。白酒举初子，黄鸡溷诸孙。水乐喧后部，山鬟秀前轩。一醉万事休，商声满乾坤。
宫鸦
作者：雷渊
朝代：金

万树琼芳锁汉宫，群鸦容与五云中。曙光先背朝阳日，春信频呼禁籞风。青鬓巧梳欣一色，秀眉学画斗新工。凤楼未讶啼声切，愁满长门信未通。
月下同飞伯观畦丁灌园得畦字
作者：雷渊
朝代：金

村居邻老圃，喘汗悯夏畦。辘轳健晚凉，月轮转天蹊。剡剡金融沟，涓涓冰泮溪。黄萎渐苏息，绿润俄凄迷。生意续夜气，甘滋浃新荑。风露触处香，河汉望中低。野人无远谋，且喜丰食鲑。虽愧下帷董，稍悟养生嵇。归怀自浩然，流光挹平西。
松庵
作者：雷渊
朝代：金
体裁：五言绝句

庵中偃卧龙，阅世须髯古。人天共护持，半夜起风雨。
梅影
作者：雷渊
朝代：金
体裁：七言绝句

维摩丈室冷于冰，千劫萧然无尽灯。天女散花愁不寐，夜深高髻影鬅鬙。
梨花得红字
作者：雷渊
朝代：金

雪作肌肤玉作容，不将妖艳嫁东风。梅魂何物三春在，桃脸真成一笑空。雨细无情添寂莫，月明有意助丰融。相如病渴妨文赋，想像甘寒结小红。
次裕之韵兼及景玄弟
作者：雷渊
朝代：金

名肠相焮半成灰，战退纷华旆始回。文字喜逢修月手，津梁愧乏济川材。䓁閒有酒辄共醉，信口哦诗不置才。最忆平生刘子骏，紫芝可惜不偕来。
河山形胜图
作者：雷渊
朝代：金

高峰巨堑与天连，中国关防表里全。北岸尘氛重回首，不如图上看风烟。
洛阳同裕之钦叔赋
作者：雷渊
朝代：金

日上烟花一片红，崧邙西峙洛川东。才闻候骑传青盖，又见牵羊出绛宫。事去关河不横草，秋来陵寝但飞蓬。书生不奈兴亡恨，斗酒聊浇磈磊胸。
洮石砚
作者：雷渊
朝代：金

缇囊深复有沧洲，丈石春融翠欲流。退笔成丘竟何益，乘时真欲砺吴钩。
济南汎舟水底见山有感而作
作者：雷渊
朝代：金

南山已在风尘外，更恐飞埃涴碧巅。一棹晚凉波底看，浴沂面目本天然。
济南珍珠泉
作者：雷渊
朝代：金

大地万宝藏，玄冥不敢私。抉开青玉罅，浑浑流珠玑。轻明疑夜光，洁白真摩尼。风吹忽脱串，日射俄生辉。有时如少靳，觱沸却累累。风色媚一川，老蚌初未知。君看一日间，巧历所不赀。游人随意满，不畀乾没儿。吾谓历下城，繁华富瑰奇。贪夫死专利，帝意怜其痴。故露连城珍，可玩不可几。若曰天壤间，所遇皆汝资。何必秘箧笥，自贻伊瑕疵。诗成一大笑，臆说量天机。
爱诗李道人若愚崧阳归隐图
作者：雷渊
朝代：金

我家崧前凡再期，诗僧骚客相追随。春葩缤纷香涧谷，夏泉喷薄清心脾。霜林置酒曳锦障，雪岭探梅登玉螭。重阳夜宿太平顶，天鸡夜半鸣喔咿。整冠东望见日出，金轮涌海光陆离。神州赤县入指顾，风埃未靖空嘘欷。穷探极览不知老，泉石佳处多留题。简书驱出踏朝市，期会迫窄愁鞭笞。襟怀尘土少清梦，齿颊棘荆真白痴。叩门剥啄者谁子，道人面有熊豹姿。披图二室忽当眼，贯珠编贝多文辞。我离山久诗笔退，摹写岂复能清奇。再三要索不忍拒，依依但记经行时。道人爱山复爱诗，嗜好成癖未易医。山中诗友莫相厌，远胜薰酣声利乾没儿。
玉华山中同裕之分韵送钦叔得归字
作者：雷渊
朝代：金

洗耳颍川水，疗饥西山薇。山川得佳客，草木生光辉。末路风教薄，此道日巳微。相期千载事，非君谁与归。
紫芝峪
作者：雷渊
朝代：金
体裁：五言律诗

仙径玄云覆，灵芝紫气浮。朝霞屯锦盖，春雨润珠旒。兰有香偏袭，苔无色可侔。如何采真客，辟谷费冥搜。
读孔北海传
作者：雷渊
朝代：金

汉室风流绝建安，老瞒父子力排山。可怜鲁国真男子，也着区区七子间。
赋侯相公云溪
作者：雷渊
朝代：金

相君襟度本汪洋，戏凿陂池便渺茫。解起晴云作霖雨，更邀明月贮清光。千重复岭藏仙境，万斛香泉酿醉乡。毕竟麟符抛不得，烟波空效五湖苍。
赠答麻信之
作者：雷渊
朝代：金
体裁：七言律诗

五老英灵未陆沉，一枝高秀出词林。圭璋自是清朝器，律吕偏谐治世音。此去文章足知己，后来功用只斋心。济时相约元刘了，索我云山深复深。
赠答麻信之
作者：雷渊
朝代：金

五老英灵未陆沉，一枝高秀出词林。圭璋自是清朝器，律吕偏谐治世音。此去文章足知巳，后来功用只斋心。济时相约元刘了，索我云山深复深。
赠陈司谏正叔
作者：雷渊
朝代：金

洗兵有志挽天河，补衮刚留谏诤坡。赋出石肠还婉丽，政成铁面却中和。寒侵桃李凄无色，雪压池塘惨不波。急手尊前谋一醉，六街尘土涴人多。
过华山怀陈希夷
作者：雷渊
朝代：金
体裁：七言绝句

五季乾坤半晦冥，先生有意事澄清。齁齁四十年来睡，开眼东方日已明。
送李执刚致仕归洛
作者：雷渊
朝代：金

漕计中兴属老成，引年陈请独峥嵘。果能办此公真勇，爱莫留之我怆情。尘坌恐惊黄鹄举，烟波不负白鸥盟。洛阳去去春如锦，昼日神仙看地行。
雪
作者：雷渊
朝代：金

风定云仍暖，天围四顾低。纷纷俄搅野，浩浩欲平溪。樵担归时重，渔舟望处迷。饥鸦空绕树，若个可安栖。
题黄华江皋烟树二首
作者：雷渊
朝代：金

疏柳静茅亭，亭下长江路。不见亭中人，萧萧烟景莫。江山万里眼，一亭略约之。黄华未死在，看出画中诗。
题黄华江皋烟树二首·其一
作者：雷渊
朝代：金

疏柳静茅亭，亭下长江路。不见亭中人，萧萧烟景莫。
题黄华江皋烟树二首·其二
作者：雷渊
朝代：金

江山万里眼，一亭略约之。黄华未死在，看出画中诗。